Kina razmišlja o novim inkrementalnim politikama, kako bi podstakla rast - Kineski Radio Internacional\nKina razmišlja o novim inkrementalnim politikama, kako bi podstakla rast\nKina razmišlja o novim inkrementalnim politikama, kako bi podstakla ekonomski rast i izvršiće dalja prilagođavanja, kada bude potrebno, rekao je u četvrtak visoki ekonomski zvaničnik.\n„Postoji dovoljno prostora za fiskalnu, monetarnu politiku i druge politike, a mi imamo različite instrumente politike“, rekao je Han Vensiju, zvaničnik komisije za finansijska i ekonomska pitanja pri CK partije na konferenciji za novinare.\nTežak je zadatak za sva vladina odeljenja da se bore protiv epidemije i istovremeno stabilizuju ekonomiju, rekli su zvaničnici na konferenciji za novinare, odgovarajući na pitanja o ekonomskom razvoju Kine, uz napomenu da sve mere podrške koje su izdate, treba da budu sprovedene do kraja juna.\n„Imamo bogato iskustvo u suočavanju sa opadajućim pritiskom na ekonomiju i nećemo oklevati da preduzmemo korake“, rekao je Han.\nKomentari zvaničnika usledili su nakon priznanja kineskih vlasti o rastućem pritisku na ekonomiju, o čemu se govorilo na ključnom sastanku Političkog biroa Centralnog komiteta Komunističke partije Kine, krajem aprila.\nNa sastanku je analizirana trenutna ekonomska situacija i ekonomski rad, uključujući rastuće rizike, izazvane ponovnim izbijanjem kovid-19 i ukrajinskom krizom, i jasno je istaknuto da treba uložiti napore da se epidemija obuzda, stabilizuje ekonomija i održi siguran razvoj.\nTrebalo bi uložiti napore da se postojeće politike implementiraju u prvoj polovini godine, rekao je Han, dodajući da Državni savet i relevantna odeljenja rade na detaljnim političkim koracima, kako bi pomogli industrijama, malim i srednjim preduzećima i pojedinačnim preduzećima, koja su ozbiljno pogođena epidemijom.\nHan je takođe pozvao na sprovođenje reformi i iskorišćavanje potencijala domaće tražnje, poput jačanja izgradnje infrastrukture, efikasnih investicija i povećanja potrošnje.\nPripremio: Zoran Spasić


Amerika uvela sankcije predsedniku Federacije BiH i i ministru zdravlja RS - 06.06.2022, Sputnik Srbija\nAmerika uvela sankcije predsedniku Federacije BiH i i ministru zdravlja RS\nSjedinjene Američke Države uvele su sankcije ministru zdravlja i socijalne zaštite Republike Srpske Alenu Šeraniću i predsedniku Federacije BiH Marinku Čavari... 06.06.2022, Sputnik Srbija\nOdluka je saopštena bez više detalja. Navedeni su samo lični podaci i funkcije koje obavljaju Čavara i Šeranić, prenosi Tanjug.Inače, pre godinu dana, Bajden je potpisao izvršnu naredbu o blokadi imovine i uvođenju viznih ograničenja protiv građana država Zapadnog Balkana za koje američki zvaničnici sumnjaju da „destabilizuju“ region.\nregion – politika, region, politika, republika srpska (rs), bosna i hercegovina (bih), amerika\n17:19 06.06.2022 (Osveženo: 17:27 06.06.2022)\nSjedinjene Američke Države uvele su sankcije ministru zdravlja i socijalne zaštite Republike Srpske Alenu Šeraniću i predsedniku Federacije BiH Marinku Čavari, saopšteno je na veb sajtu američkog Ministarstva finansija.\nOdluka je saopštena bez više detalja.\nNavedeni su samo lični podaci i funkcije koje obavljaju Čavara i Šeranić, prenosi Tanjug.\nInače, pre godinu dana, Bajden je potpisao izvršnu naredbu o blokadi imovine i uvođenju viznih ograničenja protiv građana država Zapadnog Balkana za koje američki zvaničnici sumnjaju da „destabilizuju“ region.


BEOGRAD, 23. novembar 2009. godine – Na nedavno održanoj konferenciji Cisco Expo 2009 u čijem fokusu je bio dalji razvoj data centara i virtuelizacija, kolaboracija i objedinjene komunikacije, kao i bezbednost na mreži, sprovedeno je istraživanje među učesnicima o poznavanju prednosti virtuelizacije, upotrebi "računarskog oblaka" i "softvera-kao-usluge" u poslovanju.\nNa području informacionih tehnologija promene su velike i učestale, eksplozivan rast dešava se u četiri stuba tehnologije – smeštajnim kapacitetima, protoku, brzini izračunavanja i informacijama. Postavlja se pitanje koje tehnologije će omogućiti kontinuirani napredak, bez obzira na ekonomske okolnosti. Prema analizama kompanije Cisco jedno će biti tehnologije vezane za kolaboraciju, i druga grupa su data centri i obrada podataka, odnosno migracija na cloud computing. To su megatrendovi koji danas postoje, a toga su svesni i domaći IT menadžeri i inženjeri.\nKako pokazuje istraživanje sa Cisco Expo 2009, učesnici kao najveću prednost virtuelizacije ističu povećan nivo korišćenja resursa (65.63%), a zatim pojednostavljeno upravljanje (43.75%), kao i smanjenje operativnih troškova - smanjenje troškova infrastrukture, struje, hlađenja...(43.75%). Gotovo 10% srpskih preduzeća već koristi prednosti virtuelizacije.\nPitanja koja zabrinjavaju domaće IT menadžere i inženjere u vezi sa novim tehnologijama su skalabilnost data centara, odnosno mogućnosti podešavanja u skladu sa zahtevima posla (40.63%), migracija aplikacija i vreme potrebno za uvođenje novih aplikacija (34.38%), a u manjoj meri efikasno korišćenje energije (28.13%).\nTrećina ispitanika planira ubuduće korišćenje cloud-based aplikacija i servisa u okviru kompanije, najvećim delom office aplikacija (21.88% od onih koji su potvrdno odgovorili) , poslovnog softvera (18.75%) i e-mail naloga (18.75%). Naprednije usluge kao što su online sastanci i web konferencije koristilo bi 10% IT menadžera i inženjera.


Grupa za kreativnu ekonomiju - Srpska filmska asocijacija - Grupa za kreativnu ekonomiju\nSrpska filmska asocijacija je nezavisno, neprofitno, profesionalno udruženje koje okuplja više od 80 članova iz redova filmskih studija, producentskih kuća, freelancer-a, saradnika i pružalaca usluga koji na bilo koji način učestvuju u proizvodnji i promociji filmova.\nOd 2009. godine, kada je osnovana po ugledu na tzv. filmske komisije kojih danas u svetu ima preko 300, SFA radi na tome da strani filmski projekti koriste srpske lokacije, usluge, opremu i ekipe, i time doprinese stvaranju novih radnih mesta u Srbiji.\nSrpska filmska asocijacija je jedini „film commission“ u celom regionu jugoistočne Evrope, i član je Međunarodne asocijacije filmskih komisija AFCI (Association of Film Commissioners International) i član evropske asocijacije filmskih komisija EUFCN. Izvrsna direktorka Srpske filmske asocijacije Ana Ilic član je upravnog odbora AFCI.\nSrpska filmska asocijacija,\nVlajkovićeva 18, 11000 Beograd


„Na žalost, ovogodišnji Izvještaj sadrži dosta negativnih ocjena i generalno ne predstavlja dobru sliku dinamike procesa pregovora sa EU. Ključne poruke u Izvještaju se odnose na odnos između tri grane vlasti i stepen političkih tenzija koje su sve više izražene, kao i podijeljenost društva. Takođe, naglašeno je da se zakoni donose po ubrzanoj proceduri bez neophodnih javnih konsultacija i bez odgovarajućeg uzimanja u obzir uslova za pristupanje EU“, naveo je gradonačelnik.\n„Navodi se da su nedavne reorganizacije javne uprave dovele su do značajnih promjena zaposlenih, kao i da je pregovaračka struktura znatno oslabljena, ugrožavajući kapacitet Crne Gore da zadrži iskusne zaposlene u pitanjima vezanim za proces pristupanja EU u mnogim sektorima. Potrebna je jaka politička volja za efektivnu depolitizaciju javnog servisa, optimizaciju državne uprave i sprovođenje upravljačke odgovornosti“, naveo je Kašćelan.\n„Razorne i dugoročne posljedice koje lažne informacije mogu imati na pojedince, institucije i društvo u cjelini zahtijevaju koordinisan pristup javnih institucija, organizacija civilnog društva, medija i drugih aktera u cilju suzbijanja dezinformacija“, kazao je gradonačelnik Kašćelan.


DARKO LAZIĆ PRVI PUT NA MESTU GDE JE UMALO IZGUBIO ŽIVOT: Ekskluzivni snimci večeras u emisiji "Ami G Show"! - Zena.rs\nOgnjen Amidžić navikao je da publiku već 11 sezona iznenađuje u svom večernjem šou programu "Ami G Show", a tako će biti i večeras od 23 časa na TV Pink. Autor i voditelj će večeras ugostiti popularne pevače folk muzike - Seku Aleksić, Darka Lazića i Radišu Trajkovića Đanija.\nNovi "Ami G" na programu je večeras od 23h Foto: Profimedia\nDarko Lazić je u oktobru prošle godine doživeo tešku saobraćajnu nezgodu, kada su se lekari borili za negov život. Nakon što je neko vreme proveo je u mladenovaćkoj banji na rehabilitaciji, Darko se oporavlja, a prvi put će o ovom teškom periodu govoriti večeras u emisiji "Ami G Show".\nOgnjen je neposredno pred emisiju rekao da su Darka posetili u njegovom rodnom mestu Brestaču i da su tom prilikom snimili veoma zanimljiv materijal koji će ekskluzivno biti prikazan večeras.\n- Darko je poslednji put pre saobraćajne nezgode gostovao kod mene, pa je simbolično to što se prvi put posle svega toga pojavljuje u emisiji "Ami G Show". Sa ekipom sam posetio Darka u Brestaču, zanimljivo je da smo zajedno obišli mesto na kome se dogodio udes, tamo i dalje ima delova automobila. Kako se Darko osećao na tom mestu i koje prevozno sredstvo će od sada koristiti, gledaoci će saznati u večerašnjoj emisiji - rekao je Amidžić.\nEstradu i celokupnu javnost u regionu potresla je vest o pogibiji jednog od najboljih pevača na ovim prostorima, Šabana Šaulića, zbog čega će deo emisije biti posvećen upravo kralju narodne muzike.\n- Sve nas je zatekla vest o tome da je pogionuo Šaban Šaulić, pa ćemo se u jednom delu emisije podsetiti njegovog poslednjeg gostovanja kod mene i videćemo prilog kada sam posetio njegovu rodnu kuću u Šapcu. U studiju će večeras biti Darko, Seka i Đani, troje ljudi koji su bili izuzetno bliski sa Šabanom, Seka je čak razgovarala sa njim na aerodromu, neposredno pre nesreće. U drugom delu emisije pričaćemo o svim aktuelnim stvarima iz njihovog privatnog i poslovnog života - rekao je Ognjen.\nSeka Aleksić će premijerno u emisiji "Ami G Show" predstaviti spot za novu pesmu kontroverznog naziva "Zakuni se u ku*vu". Osim o ovom poslovnom projektu, Seka će govoriti o šoku koji je preživela u Nemačkoj, ali i poslednjem susretu sa kraljem narodne muzike Šabanom Šauliće neposredno pre saobraćajne nesreće u kojoj je izgubio život.\nU susret koncertu u "Štark" areni 8. marta, Radiša Trajković Đani će u emisiji "Ami G Show" pričati o svojim očekivanjima, da li će rasprodati sve ulaznice, ali i ko su mu pravi prijatelji sa estrade. Na ova i još mnoga pitanja, Đani će dati odgovor u ovonedeljnoj emisiji.\nNe propustite još jedno ekskluzivno izdanje emisije "Ami G Show" večeras uživo od 23 časa samo na TV Pink!\n"Umre vam član porodice i vi shvatite šta je život i kolika je to nepravda", Mina o očevoj borbi sa koronom i njegovom savetu koji će uvek pamtiti


“Šnajder elektrik” oživljava stari kompleks “Novkabela” – nova zgrada po najvišim ekološkim standardima – Dnevni Magazin\n“Šnajder elektrik” oživljava…\n“Šnajder elektrik” (Schneider Electric) saopštava da će nova zgrada razvojnog centra kompanije ispunjavati i najviše ekološke i energetske zahteve, što će mu obezbediti status “ugljenik-neutralne zgrade”.\nKroz taj projekat, industrijska zona nekadašnjeg giganta, fabrike “Novkabel”, trebalo bi ponovo da dobije status centra razvoja novih tehnologija.\n“Primenom tehnoloških rešenja i inovacija Šnajder elektrika, poput najsavremenijih sistema za nadzor i upravljanje zgradama, nova zgrada biće ugljenik-neutralna”, najavio je direktor “Šnajder elektrik” Razvojnog centra Dragoljub Damljanović.\nHala će rekonstrukcijom postati visokotehnološki objekat opremljen najsavremenijim tehničkim sistemima i opremom iz proizvodnog programa Kompanije “Šnajder elektrik”.\nIz kompanije “Šnajder elektrik” najavljuju da će objekat imati savremena arhitektonska rešenja i posebno ističu da će nasleđeni park unutar kompleksa ostati u prvom planu, sa očuvanim drvećem i obogaćenim biljnim fondom.\nU okviru ove “zelene zgrade” nalaziće se i moderni data centar, izgrađen po strogim bezbednosnim standardima.\n“Šnajder elektrik” Razvojni centar u Novom Sadu i sa kancelarijom u Beogradu bavi se istraživanjem, razvojem i softverskim inženjeringom u oblasti elektroenergetike, a posebno unapređenjem modernih infrastrukturnih sistema. U Srbiji zapošljava oko hiljadu ljudi.


Održana druga redovna sjednica Skupštine grada Gradiška\n768\tObjavljeno 19 februar 2021 Autor: Bojan Trgić\nNa juče održanoj drugoj redovnoj sjednici Skupštine grada Gradiška usvojen je Nacrt rebalansa budžeta grada za 2021. godinu, prema kojem se prvobitno usvojeni budžetski okvir uvećava za 700.000 KM i iznosi 30.150.000 KM.\nNa drugoj redovnoj sjednici Skupštine grada Gradiška imenovana su stalna skupštinska radna tijela, te usvojen izvještaj o radu lokalnog parlamenta za prošlu godinu.\nOdbornici su, između ostalog, usvojili niz planova koji definišu visinu i način utroška sredstava gradskog budžeta, te razmatrali informacije o stanju u zdravstvu na području grada sa osvrtom na higijensko-epidemiološku situaciju, pružanju usluga u JZU ''Bolnica Gradiška'', stanju bezbjednosti i bezbjednosti saobraćaja, te o radu Poreske uprave – Područne jedinice Gradiška za prošlu godinu.\nUsvojene su odluke o kućnom redu u stambenim zgradama, gradskim administrativnim taksama, komunalnim taksama, subvencijama javnog prevoza, o platama funkcionera grada Gradiška i finansiranju političkih stranaka iz Budžeta grada.\nSkupština je usvojila Odluku o raspisivanju Javnog konkursa za izbor četiri člana Gradske izborne komisije Gradiška, te imenovala Komisiju za izbor navedenih članova.\nNa početku sjednice svečane zakletve položili su novi odbornici Ujedinjene Srpske i DNS-a, Tanja Pećanac i Đorđo Grujičić, kojima su mandati dodjeljeni nakon su se mandata odrekli Slavko Dunjić i Dane Malešević.\nNajviše rasprave povelo se oko sportske dvorane "Arena Gradiška", gdje su koplja ukrstili bivši gradonačelnik Gradiške Zoran Latinović (SDS) i aktuelni Zoran Adžić (SNSD), gdje je Latinović tvrdio da je Gradiška poklonila firmi "Niskogradnja" Laktaši preko 700 hiljada KM, dok je Adžić s druge strane uzvratio da je i ono što bilo izgrađeno propalo za vrijeme Latinovića.\nTakođe, odbornici su se požalili na teške uslove rada, s obzirom da nemaju stola na kojem bi mogli pregledati radni materijal, što je potvrdio i predsjednik Skupštine grada, Milenko Pavlović, izrazivši da očekuje u narednom periodu rješavanje ovih poteškoća.\nUručena nagrada Gradišci za učešće u projektu "MEG"\nMenadžer ''MEG'' projekta Goran Štefatić uručio je juče gradonačelniku Gradiške Zoranu Adžiću i predsjedniku Skupštine grada Milenku Pavloviću četiri priznanja za ostvarene rezultate u Projektu opštinskog ekološkog i ekonomskog upravljanja ''MEG'', za period od 2016. do 2020. godine.\nPriznanja su dodijeljena za rad Skupštine grada, za rad Gradske uprave i za transparentnost rada lokalne vlasti, a uručena su nakon prezentacije ključnih unapređenja tokom sprovođenja “MEG” projekta na području grada za period od 2016. do 2020. godine, koja je uprilična tokom sjednice lokalnog parlamenta.\nKako je sistem ''zažmirio'' na buktinju koja je progutala Milicu Marinković iz Laktaša\nUblažavanje mjera u Švajcarskoj počinje 1. marta\nZapadni Balkan uskoro bez rominga\nČubrilović u Gradišci\nPorodica iz Hrvatske se izgubila na Kozari prateći navigaciju\nU Gradišci iz saobraćaja isključeno 85,7 odsto kontrolisanih vozila


Dan online - Politika: Pratiti kako Vlada dijeli pomoć, da ne završi kod DPS-a - 2020-04-05\nPolitika ANALITIČARI SAGLASNI DA RASPODJELA DONACIJA ZBOG EPIDEMIOLOŠKE KRIZE MORA BITI TRANSPARENTNA\nBoris Marić - Boris Raonić Pratiti kako Vlada dijeli pomoć, da ne završi kod DPS-a SDP najavio amandman čiji je cilj da odluke o pomoći iz budžetske rezerve donosi posebno tijelo u kojem će participirati predstavnici vlasti, opozicije i civilnog sektora\nSocijaldemokratska partija (SDP) tražiće da odluke o izdvajanju socijalne pomoći iz budžetske rezerve donosi posebno tijelo u kojem će participirati predstavnici vlasti, opozicije i civilnog sektora, saopštio je funkcioner te stranke Ivan Vujović. On je kazao da će SDP podnijeti amandmane na predlog izmjena Zakona o finansiranju političkih subjekata i izbornih kampanja, koji je utvrdila Vlada, a kojim se omogućava isplata socijalnih davanja u izbornoj godini u slučaju ratnog i vanrednog stanja, kao i u slučaju epidemije ili pandemije zaraznih bolesti.\nPojačana kontrola kao ishod nepovjerenja u vlast i bojazni da će ona, ako pomoć bude distribuirana bez kontrole, usmjeravati novac prema biračima DPS-a logični su, po mišljenju analitičara, imajući u vidu brojne afere izborne krađe i predstojeće izbore za Skupštinu Crne Gore.\nPravnik i politički analitičar Boris Marić rekao je za „Dan” da nepovjerenje u vlast ili visok stepen nepovjerenja u institucije koje je vladajuća struktura kreirala nije ništa novo.\n– Jedan od uzroka nepovjerenja je i nizak nivo transparentnosti u radu. Do nekog nivoa javnosti rada dolazi se uz veliki pritisak civilnog društva, nezavisnih medija i jednim dijelom opozicionih političkih subjekata. Sasvim je logično da se insistira na transparentnosti raspodjele pomoći bilo koje vrste, kao i na legalitetu i javnosti najmarkantnijih donacija, što držim da ne bi trebalo da je problem – cijeni Marić.\nPredstavnik SDP-a Ivan Vujović agenciji Mina rekao je da je cilj amandmanskog djelovanja SDP-a obezbjeđivanje maksimalne transparentnosti davanja socijalnih pomoći iz budžetske rezerve u izbornoj godini. Kako je naveo Ivan Vujović, nesporno je da je u postojećim okolnostima potrebno aktivirati razne mehanizme pomoći građanima, ali ne smiju se dozvoliti bilo kakva arbitrernost ili politička partijska odlučivanja kada je ta materija u pitanju.\nOpozicija da ima uvid u način raspodjele sredstava\nPredsjednik Građanske alijanse Boris Raonić kazao je da je vladin predlog izmjena Zakona o finansiranju političkih subjekata i izbornih kampanja utemeljen realnim potrebama, ali je zbog osjetljivog političkog trenutka potrebno razraditi kontrolni mehanizam.\n– Zbog osjetljivog političkog trenutka, treba razraditi kontrolni mehanizam koji bi spriječio nepotrebne polemike u ovom trenutku. Idealan model bi bio da predstavnici opozicije imaju puni uvid u način izbora i dodjelu te pomoći – rekao je Raonić.


Južna Koreja se sprema za otvaranje škola i nastavak sportskih takmičenja\n► Južna Koreja se sprema za otvaranje škola i nastavak sportskih takmičenja\nJužna Koreja prijavila je tri nova slučaja zaraze koronavisuom, što je najmanji broj od 18. februara, pa se zemlja priprema za ponovo otvaranje škola i pokretanje profesionalnog sporta.\nJužnokorejski centri za kontrolu i prevenciju bolesti danas su prijavili dvoje umrlih od posledice virusa, čime je ukupan broj porastao na 254, dok je od početka pandemije zaraženo 10. 804 osoba.\nPosle naglog skoka broja obolelih početkom marta kada je prijavljeno 500 zaraženih, infekcije su usporile tokom aprila meseca usled pooštrene granične kontrole i slabljenja zaraze u najteže pogođenom gradu Dagu, u kome danas nije registovan nijedan novozaraženi.\nZdravstvene vlasti su i dalje zabrinute zbog "tihog širenja" virusa i planiraju testove na antitela kako bi utvrdili koliko je virus rasprostranjen.\nSa smanjenjem broja obolelih, zvaničnici su ublažili mere socijalnog distanciranja i odlučili da ponovo otvore škole u fazama, pa će se u školske klupe prvo vratiti srednjoškolci 13. maja.\nJužnokorejska profesionalna bejzbol liga počinje novu sezonu bez navijača na tribinama već danas, dok će fudbalska liga početi pod sličnim uslovima u petak.\nŠarčević za 'Novosti' o bezbednosti maturskih testova: Najslabija karika direktori škola\nMinistar prosvete Mladen Šarčević izjavio je za "Večernje novosti" da će bezbednost ove godine što se tiče maturskih testova biti podignuta na viši nivo, a da su najslabija karika...


01.09.2020 u 20:39\nBroj nestalih u Srbiji zvanično nepoznat\nUmesto da podigne svest stanovništva i ukaže na probleme onih za kojima se traga i članova njihovih porodica, Međunarodni dan nestalih koji se obeležavao 30. avgusta, u našoj zemlji pokrenuo je polemiku o zvaničnom broju nestalih u Srbiji. Reagujući na informaciju Fondacije „Tijana Jurić” da se u registru nestalih osoba Srbije nalazi 75 ljudi, načelnik Odeljenja za suzbijanje opšteg kriminaliteta UKP-a Milan Davidović kazao je da ovi podaci nisu verodostojni i da se u njemu nalazi dosta netačnih informacija. Zvaničnik MUP-a, međutim, nije rekao koliki je tačan broj nestalih u našoj zemlji. Zato se javnost zapitala manipuliše li se ovim brojem i da li se on krije. U izjavi koja je pisanim putem dostavljena medijima, Davidović je naveo da je prilikom provera ustanovljeno da za 14 osoba,\nDečak prijavio zlostavljanje po nagovoru drugarice\nPodatak da više od 90 odsto mladih žrtava seksualnog zlostavljanja poznaje svog zlostavljača i da su od tog broja čak 30 odsto članovi njihovih porodica, nažalost, potvrdilo je čak nekoliko slučajeva u poslednjih deset dana. Javnost je ostala zapanjena informacijom da je majka, kako bi vratila dugove, pokušala da podvodi maloletnu ćerku, da je očuh silovao dvanaestogodišnju pastorku, da je vremešni muškarac duže od mesec dana seksualno iskorišćavao devetogodišnju devojčicu sa kojom je svakodnevno dolazio na plažu. Sagovornici „Politike” slažu se da su deca žrtve zlostavljanja članova svoje porodice češće nego što to javnost naslućuje. Saglasni su i da su zlostavljači u većini slučajeva osobe koje su deci bliske, odnosno one kojima bezrezervno veruju. Istog su mišljenja i da treba\nSaučesnik optužio Tocila za isporuku paketa u šumi\nMladen Novaković Tocilo iz Amerića kod Mladenovca, optužen da je organizovao kriminalnu grupu koja se bavila švercom heroina, kazao je juče na početku suđenja pred Posebnim odeljenjem Višeg suda u Beogradu, da ne želi da iznosi odbranu, niti da odgovara na pitanja. Pred sudskim većem kratko je rekao da je razumeo optužnicu, ali da ne priznaje njene navode. – Poštovani sudija i članovi veća, iskoristiću svoje zakonsko pravo da se branim ćutanjem – bilo je sve što je Novaković izjavio juče u sudnici. I drugooptuženi Saša Nikolić kratko je odbacio navode tužilaštva, pa se izjasnio isto kao i Nikolić – da ne želi da iznosi odbranu, niti odgovara na pitanja. Jedini koji je odlučio da priča na jučerašnjem pretresu bio je trećeokrivljeni Velibor Cvetkov. Obraćajući se sudskom veću, on je\n27.08.2020 u 21:00\nPolicija istražuje tvrdnje glumice da je silovana\nViše javno tužilaštvo u Beogradu podnelo je Upravi kriminalističke policije zahtev za prikupljanje potrebnih obaveštenja povodom izjave glumice Danijele Štajnfeld da ju je silovao moćnik iz filmske industrije, rečeno je za „Politiku” u ovom tužilaštvu. Kada su mediji preneli glumičinu izjavu o nemilom događaju iznetu u njenom dokumentarcu „Zaceli me”, koji je premijerno prikazan nedavno na festivalu u Sarajevu, reagovalo je tužilaštvo. Štajnfeldova je otkrila da se sve dogodilo pre četiri i po godine, nakon čega je napustila Srbiju i odselila se u Ameriku. O identitetu silovatelja nije govorila. Iz delova pomenutog filma, može da se zaključi da je glumica tajno snimila razgovore sa „moćnikom iz filmske industrije”. Zvaničnom informacijom o pokretanju procesa povodom izjava glumice da je\n25.08.2020 u 21:21\n„Anđeo pakla” bio član „Pink pantera”\nŠpanska policija uhapsila je na Tenerifama srpskog državljanina, člana međunarodne kriminalne grupe „Pink panter”, osumnjičenog da je sa još pet osoba, učestvovao u trgovini narkoticima, pranju novca i iznudama. Srbin je priveden dok je „kontrolisao” stabljike marihuane na jednoj od plantaža u gradu Guargačo. Tek nakon što je uhapšen, utvrđeno je da je za njim raspisana međunarodna poternica zbog sumnje da je kao član „Pink pantera”, učestvovao u krađi skupocenog nakita u svetskim metropolama. Pored njega, privedena su dvojica Nemaca i po jedan Španac, Poljak i Francuz. Operativni podaci pokazuju da su oni bili i članovi često osporavanog moto udruženja „Anđeli pakla”, koje se dovodi u vezu sa trgovinom narkoticima. Svi navedeni, prema nezvaničnim informacijama, imaju podeblje policijske\n24.08.2020 u 20:00\nStambolić slutio opasnost, ali nije hteo da beži\nU utorak, 25. avgusta navršavaju se dve decenije od ubistva Ivana Stambolića, nekadašnjeg predsednika Predsedništva Srbije i bliskog prijatelja i saradnika Slobodana Miloševića. Presudom Posebnog odeljenja Višeg suda u Beogradu, 2005. godine za ubistvo su osuđeni pripadnici nekadašnje Jedinice za specijalne operacije Službe državne bezbednosti. I u prvostepenoj i u pravosnažnoj presudi, donetoj 2007. godine, kao nalogodavac zločina označen je Slobodan Milošević, potonji predsednik SRJ. Bila je to prva presuda kojom je Milošević direktno označen kao naručilac političkog ubistva, ali i kao čovek koji je za „obračun” sa političkim neistomišljenicima, koristio pripadnike JSO. Nikada mu, međutim, nije suđeno, jer se nalazio u Hagu gde je protiv njega vođen postupak za ratne\n22.08.2020 u 18:45\nPravdu koče sporni dokazi, opstrukcije ali i neznanje\nDva su pitanja u vezi sa srpskim pravosuđem aktuelna već godinama: zašto sudski postupci dugo traju i da li se kazna koja se izrekne posle nekoliko godina ili decenija suđenja, može smatrati zadovoljenjem pravde. Da li je u slučajevima poput postupka protiv grupe „Pauk”, optužene za špijunažu i ubistvo dvojice Albanaca, okrivljenih doktora u slučaju malene Anje Grahovac ili nekadašnjeg načelnika Generalštaba Momčila Perišića, zaista, potrebno duže od deceniju da se utvrdi istina? Sagovornici „Politike” smatraju da u pravosuđu ima mnogo nerešenih problema, ali i da su razlozi dugih postupaka nekada objektivne prirode. Aleksandar Trešnjev, sudija Krivičnog odeljenja Višeg suda u Beogradu kaže da je najčešći uzrok koji utiče na dužinu trajanja – složenost procesa. –Neki procesi su složeni zbog\n21.08.2020 u 09:36\nMisterija nestanka „škaljarca” podgrejala sumnje o izdaji\nZvaničnih podataka o tome da je „škaljarac” Savo L. (35) mrtav – nema. Mediji u Srbiji i Crnoj Gori označavaju ga kao osobu koja je „tipovala” saučesnike iz klana Igora Dedovića i Stevana Stamatovića, koji su ubijeni početkom januara u Atini i Alana Kožara i Damira Hadžića, likvidiranih prošlog meseca na Krfu. Vesti o njegovoj, navodnoj, pogibiji, prema rečima „Politikinog” sagovornika, pojavile su se nedavno, kada je španska policija u jednom primorskom gradiću pronašla dva tela, od kojih je jedno bilo ugljenisano i čija identifikacija zbog velikih oštećenja još nije urađena. Sumnje da je to Savo L. podgrejavale su i priče koje su kružile Podgoricom da je ovaj „škaljarac” nakon dvostruke likvidacije u Atini pobegao u Španiju. – Osim ovih činjenica, postojala je i tvrdnja njegove supruge da\n16.08.2020 u 21:30\nKad svedok saradnik ne odustaje od kriminala\nOsim što su „kupili” slobodu odajući policiji i tužilaštvu nezakonite poslove svojih dojučerašnjih saučesnika, o pojedinim svedocima saradnicima govori se i kao o ljudima koji su, uprkos tome što policija neprestano motri na njih, nastavili da se bave kriminalnim poslovima. Rade li to uz prećutnu saglasnost pojedinaca iz Jedinice za zaštitu svedoka ili „na svoju ruku” i reaguje li policija adekvatno i svaki put kada dobije informaciju o nezakonitim poslovima i ponašanju pojedinih svedoka saradnika, tema je za polemiku. Kako god, priče o aktuelnostima u vezi sa svedocima saradnicima od odluke da im se dodeli povlašćeni status pune novinske stupce. Čini se da je ovaj status nekima od njih omogućio da ne menjaju način života. Božidar Spasić, nekadašnji šef specijalnog tima Službe\n15.08.2020 u 19:00\nNilović pušten posle hapšenja na Jahorini\nMiloš Nilović Runjo, navodni član „škaljarskog klana” koji je uhapšen pre dva dana na Jahorini zbog oružja i droge, pušten je juče posle saslušanja u policiji na slobodu. Pored Nilovića, priveden je i srpski državljanin Mladen Šipka (38), crnogorski državljani Bojan Šćekić (34) i Radivoj Drenković (39), Milutin Danilović (38) sa Pala i državljanin Bosne i Hercegovine Srđan Ranđelović (46). Sva petorica odranije su poznata policiji po teškim krivičnim delima, a neki od njih i po pripadnosti organizovanim kriminalnim grupama. Neposredno posle hapšenja iz Policijske uprave Istočno Sarajevo saopšteno je da su inspektori na osnovu naredbe nadležnog suda, a uz saglasnost Okružnog javnog tužilaštva Istočno Sarajevo, pretresli više apartmana i automobila koji su koristili osumnjičeni i\nPočetna / Miroslava Derikonjić\n19.05.2022 u 14:45\nMajmunske boginje stigle i do Amerike, zabeležene i u Italiji\n19.05.2022 u 14:37\n19.05.2022 u 14:20\nSaobraćajna nesreća kod aerodroma „Nikola Tesla”


WBC - Uložena sredstva u obnovljive izvore energije višestruko se vraćaju\nMinistar rudarstva i energetike Srbije Aleksandar Antić izjavio je da se svaki dinar uložen u obnovljive izvore energije vraća višestruko, dodavši da je Srbija stvorila zakonodavni okvir za investicije u tu energiju\nOn je kazao da svi treba da se zalažu za očuvanje životne sredine i da je borba za planetu "velika i teška utakmica" kojoj svi moraju dati svoj doprinos konkretno, a ne da se ostane samo na održavanju skupova.\nPrema njegovim rečima, industrijski razvoj i razvoj civilizacije doveli su ozbiljnih poremećaja na planeti, a ona je već počela da šalje odgovore kroz klimatske promene koje prete da ugroze živi svet na zemlji.\nOn je kazao i da je nedavno održani samit u Parizu pokazao da treba da se mnogo više pažnje posveti smanjenju emisije, pre svega ugljen dioksida, borbi protiv globalnog zagrevanja, odnosno suzbijanju negativnih efekata klimatskih promena.\nAntić je naveo i da je proteklih decenija došlo do rasta svesti u najrazvijenijim državama pre svega oko potrebe korišćena zelene energije, ali da "na žalost ovaj region, koji u istoriji uvek kasni za dešavanjima, i u segmentu zelene energije ulazi značajno kasnije".\nPrema njegovim rečima, zelena energija je neophodna, ali je i skupa, medjutim to ne sme da bude izgovor, kako je objasnio, da se ne naprave krupni koraci u pravcu korišćenja obnovljivih izvora energije.\nAntić je podsetio i da cilj da se u Srbiji udeo obnovljivih izvora energije do 2020. poveća na 27 odsto i da će ukoliko se taj posao realizuje, Srbija pokazati da je ozbiljna država koja odgovorno koristi energiju.\nOn je naveo i da je ukupan potencijal zelene energije u Srbiji na godišnjem nivou od 5,6 miliona tona ekvivalenta nafte, naglasivši da to nije dovoljno, jer je potrošnja na današnji dan na nivou od oko 10 miliona tona.\nPrema njegovim rečima, taj disbalans nameće potrebu da se razvijaju svi potencijali koje Srbija ima iz obnovljivih izvora energije, pre svega biomase, koji se nedovoljno koristi.\nDržavni sekretar u Ministarstvu poljoprivrede i zaštite životne sredine Stana Božović kazala je da očekuje da će otvaranje pregovaračkog poglavlja 27 sa EU, koji se tiče životne sredine i klimatskih promena, uslediti do kraja ove godine i to bez početnih uslova.\nPrema njenim rečima Srbija je spremna da odmah pregovara sa EU za oblast životne sredine i klimatskih promena, dodavši da se već dve godine priprema za pregovarački proces i otvaranje poglavlja i da je uspela da sektor životne sredine prevede iz "nasledjenog crveno u zeleno".\nStana Božović je kazala da Srbija trenutno gradi regionalne sisteme za upravljanje otpadom i otpadnim vodama vredne preko 100 miliona evra, najavivši da se u naredne dve godine planira početak izgradnje infrastrukturnih projekata u toj oblasti vredne više od 500 miliona evra i to u Nišu, Novom Sadu, Kragujevcu i Beogradu.\nTi projekti, kako je naglasila, biće ozbiljna priprema institucija Srbije za sredstva iz strukturnih fondova kada postane član EU i kada se od Srbije bude očekivalo da do 2028. ima 27 regiona potpuno usaglašenih sa EU u sistemu upravljanja otpadom.\nAmbasador Švedske u Beogradu Krister Asp rekao je da ta zemlja podržala Srbiju u oblasti životne sredine sa oko 9,4 miliona evra i da će nastaviti da pruža sve vidove podrške u toj oblasti.


Na granici Belorusije stoji na desetine hiljada vojnika NATO-a - 29.11.2021, Sputnik Srbija\nNa granici Belorusije stoji na desetine hiljada vojnika NATO-a\nPredsednik Belorusije Aleksandra Lukašenko saopštio je da na granici Belorusije stoji na desetine hiljada vojnika iz država-članica NATO-a. 29.11.2021, Sputnik Srbija\nObraćajući se beloruskom vojnom vrhu, Lukašenko je rekao da oni treba da shvate jednu stvar: ne može se situacija u Belorusiji posmatrati autonomno, nezavisno od toga šta se dešava u crnomorskom basenu, od pitanja, vezanih za Ukrajinu, Poljsku i baltičke države.."Mi smo karika tog opšteg lanca", naveo je Lukašenko."Još do kraja ne znamo u potpunosti, ali možemo da zamislimo namere naših protivnika. Danas možemo direktno reći – naših neprijatelja", naglasio je predsednik.\nsvet, nato, aleksandar lukašenko, belorusija, svet – politika\nPredsednik Belorusije Aleksandra Lukašenko saopštio je da na granici Belorusije stoji na desetine hiljada vojnika iz država-članica NATO-a.\n"Ako, kako je saopštio ministar odbrane Rusije (Sergej Šojgu), desetine aviona obleće ruske granice i vežba bombardovanje, nuklearni udar na Rusiju, ako se na okolnim teritorijama grade putevi radi lakše rokade trupa, o čemu vojska dobro zna i masovno izvode vojne vežbe uz prebacivanje dodatnih snaga na naše granice, a već ih je na desetine hiljada, znači nije to ništa slučajno, iza toga nešto stoji", naveo je Lukašenko na sastanku u Ministarstvu odbrane.\nObraćajući se beloruskom vojnom vrhu, Lukašenko je rekao da oni treba da shvate jednu stvar: ne može se situacija u Belorusiji posmatrati autonomno, nezavisno od toga šta se dešava u crnomorskom basenu, od pitanja, vezanih za Ukrajinu, Poljsku i baltičke države..\n"Mi smo karika tog opšteg lanca", naveo je Lukašenko.\n"Još do kraja ne znamo u potpunosti, ali možemo da zamislimo namere naših protivnika. Danas možemo direktno reći – naših neprijatelja", naglasio je predsednik.


Hotelski sistemi – Network Communication\nHotelski sistemi predstavljaju povezivanje više hotelskih sistema u jedinstvenu celinu, čime dobijamo centralno upravljanje sistemima sa jedne lokacije. Jedan od osnovnih hotelskih Sistema je sistem kontrole pristupa prilagođen hotelskoj nameni, gde se uz menadžment hotela dobija daljinski nadzor i upravljanja resursima u hotelskim sobama, uz poštovanje privatnosti, udobnosti i bezbednosti samih gostiju hotela.\nCentralni hotelski softver za kontrolu i upravljanje sobama, može biti povezan sa drugim hotelskim sistemima, čime se dobijamo ogromne uštede kroz smanjenje potrošnje električne energije, pre svega zahvaljujući kontroli osvetljenja i HVAC sistema. Podaci iz soba se u realnom vremenu šalju u centralni softver, pa samim tim u svakom trenutku možete znati da li je gost u sobi, da li je izrazio želju za nekom dodatnom uslugom ili ne želi da ga uznemiravate. Možete daljinski upravljati rasvetom u svakoj sobi, kao i uticati na temperaturu u sobi.\nZahvaljujući centralizovanom rešenju, njegovoj integraciji sa drugim sistemima i dostupnosti putem interneta, gost je u mogućnosti i da se automatski odjavi iz hotela, kao i da produži boravak u hotelu bez odlaska na recepciju.\nPovezivanje više hotelskih sistema u jedinstvenu celinu, čime dobijamo centralno upravljanje sistemima sa jedne lokacije.


UBRZAJTE METABOLIZAM NA PRIRODAN NAČIN: 5 napitaka zbog kojih gubimo kilograme i kada spavamo! – Oaza Znanja\nDobar san je uvek potreban da biste se sutradan osećali opušteno i raspoloženo. Pored toga, njegov nedostatak povezan je sa debljanjem – kada smo umorni, brzina metabolizma opada u pokušaju da telo uštedi što više energije koju ima, dok nivo insulina naglo raste, što dovodi do gladi. Kao što vidite, kada želite da smršate, važno je voditi računa o kvalitetu svog sna.\nPića koja vam predlažemo ne samo da će vam obezbediti bolji san, već će vam pomoći u naporima da izgubite kilograme.\nAko želite da spavate kao beba, možda ćete morati da sledite njihove prehrambene navike. Šolja vrućeg (ili ledenog, temperatura zavisi od vas) mleka neposredno pre spavanja opušta vas i dovodi u režim odmora zahvaljujući kalcijumu i triptofanu koji sadrži. Na ovaj način je veća verovatnoća da ćete uživati u osmočasovnom snu, što će zauzvrat učiniti da se sledećeg dana osećate manje gladnim – i tako vam pomoći da verno sledite svoju ishranu. U stvari, ako vežbate, proteini iz mleka su neophodni za vaš mišićni sistem.\nNe sadrži kofein dok podiže nivo glicina u telu, neurotransmitera koji deluje umirujuće i zbog toga vas smiruje i opušta. Pored toga, istraživanje je otkrilo da kamilica poboljšava kontrolu glukoze u krvi, što je neophodno ako želite da smršate.\nMala čaša 100% soka od grožđa pre spavanja pomoći će vam da sagorite masti tokom sna. Istraživanje je pokazalo da jednostavni ugljeni hidrati koje sadrži mobilišu sekreciju insulina, čime se uravnotežuju cirkadijski ritmovi tela (tj. vaš biološki sat), regulišući tako pravilno funkcionisanje metabolizma. I ne samo to: grožđe je bogato antioksidantima koji pretvaraju belu masnoću (ono što telo skladišti) u smeđu masnoću (ono što telo koristi kao energiju za svoje potrebe).\nVeoma je bogato triptofanom, aminokiselinom koja smanjuje nivo kortizola u krvi, pomažući tako sagorevanju masti umesto da je skladišti. Čak i ako se vaš metabolizam uspori tokom spavanja, on i dalje obrađuje protein koji dobijate pijenjem sojinog mleka, koji ima slično dejstvo kao melatonin – hormon koji vas uvodi u duboki san.\nOvaj fermentisani mlečni napitak bogat probiotikom povećava dragocene bakterije u crevnoj flori, pomaže varenju i apsorpciji vitamina i minerala. Pored toga, poboljšava kvalitet spavanja i vaše performanse u teretani sledećeg dana.


SRBIJA: Protesti se nastavljaju – Portal Luca\nSRBIJA: Protesti se nastavljaju\nZa sada, u blokadi će učestvovati: Beograd, Niš, Novi Sad, Užice, Požarevac, Topola, Kragujevac, Smederevo, Šabac, Zemun, Pančevo, Lazarevac, Aranđelovac, Čačak, Šid, Prokuplje, Boljevac, Priboj, Nova varoš, Subotica, Gornji Milanovac, Kladovo, Kragujevac, Bačka palanka, Valjevo, Sombor, Veliko gradište, Vlasotince, Vršac, Požarevac, Stara Pazova, Aleksinac, Sremska Mitrovica… Protest će podržati i dijaspora u Berlinu, Minhenu, Pragu, Njujorku i ispred sjedišta Rio Tinta u Londonu\n“Ekološki ustanak zajedno sa preko 40 inicijativa, pokreta i aktivista na sastanku donio je odluku da poziva sve građane da izađu na proteste i blokade koji će biti organizovani širom Srbije u subotu, 11. decembra, od 14 časova. Povlačenje predatorskih zakona jeste dobar znak, ali daleko je od pobjede”, navodi se u saopšenju Ekološkog ustanka.\nU saopštenju Ekološkog ustanka, čiju sadržinu prenosimo u cjelosti, dalje se navodi:\n“Naš ultimativni zahtjev koji smo proklamovali i javno ponovili na septembarskom protestu jeste da se briše projekat rudnika Rio Tinta u dolini Jadra i drugim djelovima Srbije. Svi tajni ugovori i memorandumi sa Rio Tintom koje su potpisale bilo bivša, bilo aktuelna vlast, moraju se dati na uvid građanima i poništiti po hitnom postupku.\nVeliku podršku dajemo zvaničnoj inicijativi građana Loznice koju je potpisalo više od 5.400 građana Loznice, čime se traži brisanje rudnika iz prostornog plana Loznice, tačnije Gornjih Nedeljica.\nNa našem protestu ispred RTS-a je takođe zatraženo da se ukine nezakonita propaganda Rio Tinto kompanije, jer obmanjuje javnost, i da se javni servisi i frekvencije pod hitno otvore za naše stručnjake i naučnike koji bi konačno objasnili svu opasnost koja nam se sprema.\nPonavljamo poziv policiji da mirno i zakonito obezbjeđuje naše skupove, da ne vrši bilo kakav vid represije i zastrašivanja, ali i da poništi nelegalne prekršajne prijave ka građanima, jer nisu legitimisani. Takođe, očekujemo da sumanuti bagerista i batinaši iz Šapca budu privedeni pravdi. Oni su svi identifikovani i protiv njih je predata krivična prijava prije deset dana, te apelujemo na tužilaštvo da hitno pokrene postupak.\nZa sada, u blokadi će učestvovati: Beograd, Niš, Novi Sad, Užice, Požarevac, Topola, Kragujevac, Smederevo, Šabac, Zemun, Pančevo, Lazarevac, Aranđelovac, Čačak, Šid, Prokuplje, Boljevac, Priboj, Nova varoš, Subotica, Gornji Milanovac, Kladovo, Kragujevac, Bačka palanka, Valjevo, Sombor, Veliko gradište, Vlasotince, Vršac, Požarevac, Stara Pazova, Aleksinac, Sremska Mitrovica… Protest će podržati i dijaspora u Berlinu, Minhenu, Pragu, Njujorku i ispred sjedišta Rio Tinta u Londonu.\nZato pozvamo sve da složniji nego ikad izađemo na blokadu i nastavimo zajedničku borbu za našu zemlju, naše vode, naš vazduh i dostojanstvo svih ljudi.\nU petak u 12h, na Trgu Republike biće održana konferencija za novinare sa detaljnijim planom blokada i protesta”, zaključuje se u saopštenju Ekološkog ustanka.


Ministarka pravde Nela Kuburović rekla je danas da očekuje da će Vlada do kraja oktobra uputiti Narodnoj skupštini inicijativu za izmenu Ustava u oblasti pravosuđa, istovremeno ukazujući na novine kojima se jačaju garancije sudijske nezavisnosti.\n- Ukoliko poslanici usvoje inicijativu dvotrećinskom većinom, može se započeti rad na finalnom prelogu amandmana - navela je Kuburović na otvaranju savetovanja sudija "Sudijski dani 2018", u Vrnjačkoj Banji.\n- Ova konstitualizacija mnogih pitanja koja su po važećem Ustavu prepuštena zakonodavnoj vlasti, jeste izraz naše težnje da se osnaži nezavisnost sudija - poručila je ministarka.\n- Narodna skupština, koja po važećem Ustavu bira sudije na probu, više ne drži "ulaznicu" u red sudija i ne odlučuje o početku sudijske karijere. I sudije i predsednike sudova, prema nacrtu amandmana, bira Visoki savet sudstva - navela je Kuburović.\n- U tom slučaju, sudiji ne prestaje funkcija, već se on premešta u drugi sud iste vrste i stepena ili drugi sud istog stepena, ako se ukida vrsta suda, pri čemu ima pravo da izabere platu koja je po njega povoljnija - navela je Kuburović ukazujući da se sudijama se povodom odluke o premeštaju jemči pravo žalbe koju podnosi Vrhovnom sudu Srbije.\nNela Kuburović sa predstavnicima Udruženja sudija i tužilaca: "Ubrzati reformu pravosuđa"\nMinistarka pravde je ukazala da je sama procedura izmene našeg Ustava komplikovana i zahteva vreme.\n- Nadam se da će Vlada kraja oktobra uputiti Narodnoj skupštini inicijativu za izmenu Ustava, i ukoliko to poslanici potvrde dvotrećinskom većinom, može se započeti rad na finalnom prelogu amandmana. Podsetiću vas da je skupštinski Odbor za ustavna pitanja nadležan da izradi taj predlog, uz organizovanje javne debate i javnih slušanja. Ukoliko narodni poslanici dvotrećinskom većinom usvoje izmene Ustava, onda amandmani idu na verifikaciju kod građana Srbiije putem referenduma - ukazala je ministarka.\nOna je istakla da čvrsto stoji iza stava da nacrt, koji je izradilo Ministarstvo pravde uvažavajući preporuke Venecijanske komisije i veliki broj predloga struke, garantuje visok stepen sudijske nezavisnosti i profesionalnosti sa jedne strane, ali i njene odgovornosti sa druge.\nMeštani sela kod Vrnjačke Banje imaju jednu adresu u katastru, drugu u ličnoj karti, a ŽIVE U ISTOJ ULICI


EU – Kina: Pritisak Brisela na Peking – Televizija srpske dijaspore\nEU – Kina: Pritisak Brisela na Peking\nLideri EU su poručili tokom jučerašnjeg video samita, kineskom predsjedniku Si Đinpingu, da otvori tržište, poštuje manjine i da popusti obruč oko Hong Konga.\nU razgovoru sa Đinpingom putem video-konferencije, uz predsjednicu Evropske komisije, Ursulu fon der Lajen i predsjednika Evropskog savjeta, Šarla Mišela, učestvovala je i njemačka kancelarka, Angela Merkel.\n“Evropa je igrač, a ne igralište”, napomenuo je Mišel, koji je predsjedavao video-samitom.\nFon der Lajenova je istakla, da je Brisel ozbiljan u namjeri da dobije pristup na kinesko tržište i u ukidanju barijera.\nMerkelova je naglasila, da su ona i njene evropske kolege vršile pritisak na Đinpinga da iznese jasan stav, da li zaista želi sporazum o investiranju o kom pregovaraju i kojim će Kina biti primorana da otvori svoje tržište.\nOna je navela, da saradnja sa Kinom mora biti zasnovana na određenim principima, a to su reciprocitet i fer konkurentnost. Merkelova je dodala, da je opravdan zahtjev za uravnotežen pristup tržištima, s obzirom na kinesku ekonomsku promjenu u proteklih 15 godina.\nOdgovor Kine na zahtjeve EU nije poznat, pošto Peking nije učestvovao na konferenciji za medije nakon samita i nije objavljeno zajedničko saopštenje.\nFrancuska – pandemija: Jače zabrane u Marseju i Bordou\nLŠ – kvalifikacije: Veza drži ključ nove evropske jeseni…\nKina – korona: U toku su klinička ispitivanja 11 vakcina


Pušenje povećava rizik za rak dojke – Eklinika.rs\nPušenje povećava rizik za rak dojke\nPromena vrste vežbanja može da omogući kondiciju i snagu i posle 50. godine života uvažavajući pri tom da s godinama zglobovi postaju manje fleksibilni, a oporavak od povreda je sporiji.\nIstraživanja su pokazala da čak i 90. godišnja osoba može da stvori mišićnu masu, pa je 50. godina života dobar trenutak za odustajanje od aktivnosti koje pojačavaju opterećenje zglobova i prelazak na vežbe poput dizanja tegova koji jačaju mišiće.\nDr Vejn Vestkot, autor knjige „Vežbe snage posle 50.“ kaže da je održavanje vitkosti teže s godinama.\nOn navodi da prosečan muškarac u dobroj kondiciji ima oko 85 odsto mišića, organa, krvi, kostiju i kože i do 15 odsto masti.\nŠto se tiče žena, Vestkot kaže da starije žene gube do 4,5 kilograma „zdravog dela“ svoje težine svakih 10 godina i dodaje da smatra da je, uz jačanje snage pomoću tegova, pođednako važno i aerobno vežbanje.\nVestkot ističe da bi starije osobe trebale da izbegavaju vežbanje koje uključuje skokove i druge vežbe koje stvaraju neproporcionalno i naglo opterećenje zglobova i mišića.


Infoverzum: Dodik: BIH je zemlja apsurda\nDodik: BIH je zemlja apsurda\nMislim da pravi Srbi u Srbiji podržavaju Republiku Srpsku da postane nezavisna i da ima što bliže veze sa Srbijom... ovo nije ratno huškaški govor nego jednostavno, treba lepo svoji sa svojima. Demokratskim sredstvima...\nPremijer Republike Srpske Milorad Dodik izjavio je danas u Beogradu da je Bosna i Hercegovina "nemoguća država" i "zemlja aspurda" i dodao da ne vidi mogućnost za njen opstanak u sadašnjem obliku.\nMilorad Dodik razgovaraće i sa istaknutim privrednicima\n"BiH je nemoguća zemlja, mnogi od vas to znaju bolje nego ja. Ona nema zajedničku istoriju. Ona ima podeljenu istoriju. Narodi koji tamo žive nemaju nijedan zajednički praznik osim međunarodnog praznika Nove godine i Dana pobede 9. maja", rekao je Dodik na sastanku sa predstavnicima i članovima udruženja Srba iz BiH i Hrvatske.\nPremijer RS je istakao da je nemoguće postići dogovor čak ni oko teksta za himnu, a da i dalje postoji spor oko toga "šta je autentični Dejton".\n"Ne vidim mogućnost da BiH opstane kao zemlja, bar ne u ovom projektualnom obliku koji je međunarodna zajednica nametnula", rekao je Dodik.\nPremijer Dodik je istakao da se RS kategorički protivi promeni Ustava Bosne i Hercegovine i da insistira na sprovođenju izvornog Dejtonskog sporazuma.\nDodik je novinarima u Istočnom Sarajevu juče rekao da su udruženja izbeglih iz BiH i Hrvatske tražila sastanak na kojem će ih upoznati o političkom odnosu RS prema BiH, kao i o ekonomskom razvoju RS.\n"Moja poruka će im biti da ih uverim da su politička stabilnost, ekonomski razvoj i socijalna odgovornost koje mi imamo sasvim dovoljni za opredeljenje da se vrate ovde gde mogu da organizuju bolji i stabilniji život", rekao je Dodik medijima u Srpskoj.\nPremijer RS Dodik razgovaraće danas u Beogradu i sa istaknutim privrednicima, saopštilo je ranije danas Predstavništvo RS u Beogradu.\nObjavio Vigi u 7:16 PM\nKategorije : ex-sfrj, politika, srbija


U septembru raspisivanje tendera za izgradnju prelaza između Bratunca i Ljubovije - Istinomjer\n31. Avgusta 2018.\t Danira Karović\nPredsjedavajući Vijeća ministara Denis Zvizdić najavio je, tokom obraćanja novinarima 30.08.2018 u Sarajevu, raspisivanje tendera u septembru za izgradnju carinskog prelaza između Bratunca u Republici Srpskoj i Ljubovije u Srbiji.\nZvizdić je prilikom obraćanja naglasio da je Vijeće ministara do sada obezbijedilo 11 miliona KM, te da će u narednom periodu obezbijetiti i preostalih 3 miliona KM.\nUvijek smo mi bili u poziciji čekanja da od drugih dobijemo ono što smo tražili. Pozivam sve druge nivoe vlasti da budu efikasni kao što je efikasno Vijeće ministara. Ako svi budu efikasni kao što smo mi, onda će taj projekat da ide svojim tokom”\nDenis Zvizdić, 30.08.2018.\nIstinomjer će pratiti da li će u septembru biti raspisan tender za izgradnju carinskog prelaza između Bratunca i Ljubovije, kao i dalje razvijanje navedenog projekta.


Prodato prvih 10.000 ulaznica za koncert Robija Vilijamsa! – CLUBBING.RS\nProdato prvih 10.000 ulaznica za koncert Robija Vilijamsa!\nApril 8, 2015 • No Comments •Latest\nZa nešto više od 24h prodato je i prvih 10.000 ulaznica za beogradski koncert Robija Vilijamsa, što predstavlja najjači start prodaje za koncert nekog stranog izvođača u Srbiji!\nPrve kolone najbržih fanova zabeležene su na blagajnama još u nedelju poslepodne, kada su se formirali dugački redovi ispred prodajnog mesta u tržnom centru Ušće. Blagajne Eventima kupcima štampaju ulaznice i u okolnim zemljama u kojima je ova evropska prodajna mreža prisutna već godinama.\nUlaznice za, podeljene su po zonama, kao što su Parter A po ceni od 4990, odnosno Parter B po redovnoj ceni od 3990 dinara. Fan pit košta 5990 dinara, dok najverniji fanovi imaju posebnu zonu uz pistu po kojoj hoda Vilijams, po ceni od 6.990 dinara, koliko koštaju najjeftinije ulaznice u Rimu, Atini ili Budimpešti!\nJedinstveno harizmatični Robert Peter „Robbie“ Williams je najpopularnija svetska pop zvezda neprikosnovenog muzičkog kalibra i jedan od najprodavanijih izvođača svih vremena sa 11 albuma koji su prodati u preko 77 miliona primeraka širom sveta! Njegovi albumi su redom osvajali prva mesta na britanskim i svetskim top listama, uz hitove kao što su „Feel“, „Supreme“, „Rock DJ“, „Come Undone“, „Rudebox”, „Millenium“, „Kids“, „Angels“ i brojni drugi!\nWilliams je 2006. godine ušao i u Ginisovu knjigu rekorda sa 1,6 miliona prodatih ulaznica u jednom danu! Britanske dnevne novine The Guardian ove godine dale su i najbolji opis njegove spektakularne turneje: „Ako neko ove godine pruža više zabave od Robija Vilijamsa, i spremnost da se na koncertu preda publici do kraja, voleli bismo to da vidimo“.


Austrija: Raste nervoza pred izbore, Kurc jedini opušten – BiGportal.ba\nAustrija: Raste nervoza pred izbore, Kurc jedini opušten\nDo vanrednih parlamentarnih izbora u Austiji ostalo još dva i po meseca, a nervoza raste, pre svega kod Socijaldemokratske partije kancelara Kristijana Kerna.\nNervoza je i u taboru i Slobodarske partije (FPO) Hajnca Kristijana Štrahea, dok je najmlađi u izbornoj trci Sebastijan Kurc, šef Narodne stranke (OVP) potpuno opušten.\nIako predizborna kampanja u suštini traje više od godinu dana, pošto rasprave između SPO i OVP, koalicionih partnera, neprestano traju, Kurc je odlučio da zvanična kampanja bude ekstremno kratka.\nZvaničan početak kampanje OVP, odnosno “Liste Kurc”, najavljen je za 23.septembar. Tada će u bečkoj gradskoj dvorani “Štathale”, inače terenu na kojem je do sada primat imala SPO, biti održan prvi zvanični predizborni skup na koji se očekuje dolazak članova iz čitave zemlje.\nIako zvanično nije započeo predizbornu kampanju Kurc vodi savršenu izbornu trku, pošto je uspeo da pridobije ogromne simpatije birača, a njegov sajt prati već sada više od 100.000 ljudi, a i uspeo je da prikupi ogromne svote donacija za izbore. U OVP očekuju da će donacijama biti ostvaren predizborni budžet u visini do 15 miliona evra, od kojih može, prema zakonu, potrošiti svega 7 miliona evra.\nKurca već sada podržavaju veliki preduzetnici, kao što su kompanije KTM, Rauh ili Red Bul. Komitet onih koji ga podržavaju, a koji će biti predstavljen u septembru, već sada okuplja važne ličnosti iz čitave zemlje. Za razliku od SPO i FPO Kurc je već praktično osmislio kampanju, pri završetku je sastavljanja liste kandidata, a i isplanirana je turneja po Austriji.\nDolaskom Kurca na čelo stranke OVP je doživela uzlet na političkoj sceni i u svim istraživanjima ima jasnu prednost u odnosu na druge. Nakon svih priprema je Kurc odlučio da ode na odmor nedelju dana u Hrvatsku, a potom će 7. avgusta nastaviti sa kampanjom.\nNa drugoj strani SPO i Kern nalaze se u haosu, pošto je šef predizbornog tima Štefan Sengl, neočekivano, napustio funkciju, rekavši da to čini iz ličnih razloga, a prema insajderima, jer mu se razni mešaju u planiranje strategije.\nZbog tog problema je Kern odlučio da lično uzme sve u svoje ruke i sredi stanje u stranci, time što je na mesto šefa kampanje postavio svog portparola Johanesa Fetera, koji je do skoro bio portparol OMV. Kampanja SPO biće, kako se očekuje, potpuno usmerena na ličnost Kerna, a strategija je da se u izbornu trku, za određene teme, šalju i resorni ministri.\nSPO ima i problem sa izbornim budžetom i očekuje se da će maksimalno prikupiti šest miliona evra, što je najmanji budžet od svih “velikih” partija. Velika nada im je da Kern u TV duelu, na kraju kampanje, pobedi.\nU FPO, trećoj po snazi političkoj stranci, do sada su “prespavali” kampanju koju već mesecima vode SPO i OVP. Slobodarce stigao je umor od duge, skoro jednogodišnje kampanje na predsedničkim izborima.\nIpak, Štrahe se vraća sa dvonedeljnog odmora sa Ibice u Beč sa osmišljenom strategijom. U predizbornoj kampanji FPO će koristiti sve do sada uspešne teme, kao što su bezbednost, izbeglice, strah od terorizma i stranci, a Sstrahe će se prikazati kao pouzdani reformator, koji želi novi početak, a ko želi da se on dogodi, prema porukama slobodaraca, moraće da glasa za FPO.\nIako je stranačka kasa pred početak predizborne kampanje gotovo prazna FPO je preko kredita obezbedila sredstva u visini od oko 10 miliona evra. Svu “snagu” FPO namerava da upotrebi od 15.septembra, kada kreće bitka plakatima, a Kurca smatraju najvećom pretnjom.\nOne thought on “Austrija: Raste nervoza pred izbore, Kurc jedini opušten”\n31/07/2017 at 11:29\nЕ то неваља, да је мени ја био би забринут:-)


Narandžasta, siva i crna – nove boje za svu Wood-Mizer opremu\nKako bismo stvorili doslednost brenda, kroz razne linije proizvoda i postavili temelje za dalji rast, Wood-Mizer je standardizovao boje celokupnog asortimana opreme za obradu drveta, i to su narandžasta, siva i crna. Oprema, koja je ranije bila u ponudi u drugim bojama, sada će biti u ove tri.\nPredsednik i direktor Wood-Mizer-a, John Smith, objašnjava “U odnosu na vreme od pre pet ili deset godina, Wood-Mizer je drastično proširio svoj asortiman proizvoda i područje distribucije. Klijenti su nam objasnili šta ime je potrebno, i mi dajemo sve od sebe da im obezbedimo te proizvode, u skladu sa kvalitetom i uslugom koje očekuju od nas”.\n“Jedna od najinteresantnijih stvari tokom moje karijere sa Wood-Mizer-om je raznolikost ljudi koji koriste naše proizvode i raznolikost poslova u kojima se naši proizvodi koriste. Sada, gde god da su viđeni naši proizvodi, u radionici, u šumi, ljudi će znati da je to Wood-Mizer!”\nWood-Mizerova novija proširenja asortimana:\n- TITAN visokokapacitetna drvoprerađivačka mašina (Globalno)\n- Renda/Modelatori (Globalno)\n- LX dvošinske brente (Globalno)\n- Cepači trupaca (SAD)\n- Demontažer paleta (SAD)\n- Travne kosačice (SAD)\n- Linije kružnih i tračnih testera i noževa za rendanje (Evropa)


Svečano otvorena Kulturna manifestacija Ikre | Kalesijske novine\nYou are here: Home / Kalesija / Svečano otvorena Kulturna manifestacija Ikre\nSvečano otvorena Kulturna manifestacija Ikre\nPosted by: Dopisnik Kalesijskih 8. Oktobar 2014.\tin Kalesija Leave a comment\nsjenePromocijom romana „Sjene crvenih joha“ autora Azira Šabića, započela je IX po redu Kulturna manifestacija Ikre u organizaciji Gradske biblioteke Kalesija. Ovo je prva u nizu aktivnosti koje će se održati u sklopu ove manifestacije, koja već duži niz godina gradi svojevrsno ime i tradiciju.\nŠabić je od ranije poznat javnosti po ratnim dnevnicima „Drina ih odnijela“ i „U njedrima Udrča“. Sada se predstavio sa prvim romanom koji je prema njegovim riječima podijeljen u tri priče, iz tri različita vremenska perioda. Priča o dva brata Ademu i Milanu, koji se nikada neće sresti i priča o djevojci Almedini H.koja preživljava strahote logora, a u koju se Milan zaljubljuje.\n„Od davnina u Podrinju priče i pripovjetke su pričane pod pušnicom, kraj kazana dok se pekao pekmez, na sijelima uz komioce i sličnim sohbetima. Sva ta sijela i sohbete ja nosim u sebi od vremena kad sam bio dječak. Miris pečenih šljiva pod pušnicom dok pečemo ukradene pecare čini mi se da ću uvijek nositi sa sobom. Otuda i moja inspiracija i zaljubljenost u priču i pripovjedanje.“\nJedan od promotora profesor Osman Halilović je govorio o specifičnosti jezika i govora u Šabićevim djelima koji piše narodski, te se jasno prepoznaje podrinjski prizvuk u njegovim djelima.\nTako u jednom odlomku romana stoji: „Radosno je Zlata trljala ruke. Rijetko kad se posreći da u jednom danu žeteoci oberu žito i požanju kukuruzinu u čitavoj Zagunici. Trlja ruke i u sebi zahvaljuje Bogu što momci iz Prelića naiđoše, pa su svu kukuruzinu, još za dana prenijeli na kukuružljake da dočeka zimu. Kad hoće hoće: kad je džaba i sirće je slatko.“\nU svom romanu Šabić se, kroz priču djevojke Almedine H. dotiče logora u Liplju o kojem se mnogo šuti i malo zna u široj javnosti. Tako da se na ovaj način donekle aktualizira pitanje svih zločina i logora koje je neko proglasio manje vrijednim pažnje pa se malo ili nikako ne priča o njima.\nKao što profesor Osman Halilović kaže u svom izlaganju „Autor postavlja pitanja, kao što rade i neki drugi pisci. Postavlja dosta pitanja a ni na jedno ne daje odgovor.“ – i dodaje da od čitaoca zavisi kakve će odgovore donijeti i kakvu pouku izvući iz ovog romana.\nPrevious: Ministar Erdal Trhulj obišao privrednike u Kalesiji\nNext: FOTO: U sudaru mercedesa i transportera povrijeđena žena


Deset godina od afere „Junirisk” - Pančevo.city\nKrajem decembra navršava se tačno deset godina od afere „Junirisk” – od opštinskog referenduma i protesta koji su po prvi put od demokratskih promena zatalasali ovu mirnu južnobanatsku opštinu. Da sada u Kovačicu dođe neki „Junirisk”, to najverovatnije više ne bi niko ni registrovao a kamoli se protiv toga pobunio\nIz današnje perspektive i uz zdravu dozu naknadne pameti vidimo da se to vreme – zbog zaista brojnih pogrešnih poteza – polako ali sigurno bližio kraj vladavine Demokratske stranke u Vojvodini i u Srbiji. Ipak, u samoj opštini Kovačica, DS je tada još uvek bila u punoj snazi i tek veliki protesti protiv „Juniriska” su bili ti koji su po prvi put ozbiljnije načeli dotad monolitnu koalicionu vlast DS-a i manjih stranaka. Bio je 28. decembar 2011. kadaje održan prvi protest zbog najavljene izgradnje fabrike za preradu opasnog industrijskog otpada. Naime,te jeseni i zime se Kovačicom proširila vest da će se u okviru tadašnje industrijske zone na ulazu u Kovačicu da se gradi pogon firme „Junirisk” (Yunirisk) koja je, navodno uz pomoć opštinske vlasti, tada već dobila potrebnu dokumentaciju. Meštani Kovačice, najviše poljoprivrednici, pobunili su se jer je tu navodno trebalo da se izgradi centar za skladištenje i preradu azbesta i drugih opasnih otpadnih materijala. Prema tvrdnjama tadašnje male opozicione Slovačke stranke, investitor je planirao izgradnju skladišta, što inače ne bi bilo moguće na samo nekoliko stotina metara od naseljenog mesta i od šećerane „Jedinstvo”. Tadašnji predstavnici Opštine Kovačica su tvrdili da potrebna dokumentacija još nije kompletirana za početak izgradnje te da protest ima političku pozadinu. Donekle su bili u pravu, jer je te početne proteste i sam opštinski referendum na ovu temu inicirala mala i opskurna Slovačka stranka (koju danas već malo ko pamti) ali je – opet, iz današnje perspektive – jasno i to da kovačički DS i lokalno opštinsko rukovodstvo od početka pa skoro do samog kraja nisu celu ovu aferu tretirali kao politički ozbiljnu i važnu, kako za svoje glasače, tako i za sve ostale meštane Kovačice.\nElem, nešto pre prvih zimskih protesta a zbog straha da bi novi industrijski pogon mogao da utiče na kvalitet života u Kovačici, održan je opštinski referendum na kome su se građani izjašnjavali da li su za to da se u njihovom mestu izgradi fabrika za preradu opasnog otpada „Junirisk”. Tog 18. decembra u opštini Kovačica je bilo otvoreno 21 glasačko mesto ali referendum nije uspeo jer se na njega nije odazvalo potrebnih 50 odsto građana. Glasala je tek trećina stanovnika opštine, ali oni koji su izašli su, naravno, svi plebiscitarno bili protiv „Juniriska” u Kovačici.\nReferendum dakle nije uspeo ali su ubrzo usledili protesti, 28. decembra 2011. prvi, pa 27. januara 2012. drugi… U sledećih godinu dana, promenila se vlast u državi, usledili su pritisci na članove LSV i LDP-a koji su bili deo koalicije sa DS u Kovačici, a sam protest protiv „Juniriska” je značajno ojačao, intenzivirao se, da bi svoj vrhunac doživeo u februaru 2013. kada su pred zgradom opštine parkirani traktori lokalnih poljoprivrednika (udruženje Eurobanat i udruženje Zelena jabuka). Meštani Kovačice su dolazili na proteste, držani su govori, građani su se mobilisali i ujedinili oko ove važne ekološke teme. I to je trajalo danima, nedeljama… Sve dok Skupština opštine Kovačica na sednici – koja zbog povišenih napetosti i protesta nije mogla biti održana u zgradi opštine, nego je održana u SPRC „Relax” – nije izglasala ukidanje odluka o industrijskoj zoni u Kovačici a samim tim su zaustavljeni i planovi o izgradnji spornog pogona u Kovačici. Time je po prvi put kovačički DS doživeo značajan politički poraz, a na talasu ovih protesta i organizovanog nezadovoljstva građana jačala je opozicija u celoj opštini Kovačica. Sve to je par godina kasnije, 2015. pomoglo da se konačno promeni i vlast u opštini to jest da opštinu Kovačica preuzme SNS.\nProtest ispred zgrade Skupštine opštine Kovačica februara 2013. godine\nNastavak priče znate i sami.\nVlast već sedmu godinu obavlja koalicija SNS sa SPS-om. Demokratska stranka je u Kovačici vanparlamentarna stranka a u Skupštini opštine Kovačica, osim LSV-a više ni nema opozicije. LDP se utopio u SNS, a stranke manjina su lojalne novim vlastima. Poljoprivredna udruženja se odjednom više ne zanimaju za politička, ekonomska ili ekološka dešavanja, a nema više ni udruženja građana, ni Zelene jabuke ni ostalih aktivista. U vreme vlasti DS, zahvaljujući izraženoj građanskoj svesti, hrabrosti, inicijativi, organizaciji i zalaganju meštana Kovačice, „Junirisk” nije izgrađen. Ali od tada pa sve do danas, cela Srbija se pretvorila u stvarnu ili potencijalnu zonu ekološke katastrofe. U naseljima i gradovima se sve teže diše, na veliko se uvozi prljava tehnologija koju ni Kinezi više ne žele da koriste, planinske reke se trpaju u cevi, plodni predeli istočne i zapadne Srbije se pretvaraju u nalazišta rude, seljaci se guraju u rudnike, poljoprivreda nam je devastirana… Samim Kovačičanima se smeši nedaleka megafabrika „Linglong” koja će u Zrenjaninu proizvoditi 13 miliona automobilskih guma godišnje. Smeši nam se i izgradnja Banatskog autoputa zbog kojeg će hiljade hektara plodne zemlje otići pod asfalt… Ali od nekih novih protesta ni traga ni glasa. Od ondašnjih protestanata protiv „Juniriska”i opštinske vlasti, danas kao više niko nema nikakvu građansku svest, ni hrabrost, organizaciju, ni inicijativu da menja bilo šta. Ili su im se životi toliko poboljšali da nemaju ni želje, volje, ni potrebe da menjaju bilo šta – nema više Slovačke stranke, nema Zelene jabuke, ni iz daleka nema više ni toliko poljoprivrednika, zgrada opštine više ne predstavlja nikakav simbol, a do nje se više traktorima ne može ni doći jer je sada tu pešačka zona, SPRC „Relax” je zatvoren s početkom pandemije, a trenutno nema izgleda da će tamo ikada više biti održavane bilo kakve sednice.\nO tome koliko se svim tim ljudima poboljšao položaj u Srbiji, vidi se i iz činjenice da se mnogi od ondašnjih protestanata više ne bave ni politikom, ni aktivizmom, mnogi su batalili i poljoprivredu, a mnogi više ne žive ni u Srbiji. Da sada u Kovačicu dođe neki „Junirisk”, to najverovatnije više ne bi niko ni registrovao a kamo li se protiv toga pobunio. Deset godina je prošlo od ove afere, danas vidimo da je operacija uspela, ali da je pacijent nažalost ispustio svoju dušu…\nJunirisk Kovačica protesti Slovačka stranka Udruženje Eurobanat Udruženje Zelena jabuka\nTakač / nov 5


SKANDAL: Toma zaposlio DVA KRIMINALCA, nastavlja da širi “kancelariju”! – Gerila\nGerila > Politika > SKANDAL: Toma zaposlio DVA KRIMINALCA, nastavlja da širi “kancelariju”!\nobjavljeno na Feb. 09, 2018 u 3:47 pm\nVlada Srbije imenovala je Gordanu Jakšić i Milana Miloševića za pomoćnike direktora kancelarije Nacionalnog saveta za saradnju sa Kinom i Rusijom, državne instutucije kojom rukovodi Tomislav Nikolić.\nTako se polako ali sigurno legalizuje jedna nova služba koja je formirana kako bi se produžio politički život Nikolića nakon njegovog silaska sa predsedničkog trona. Njen posao nije jasno definisan, ali ono što je jasno je da će poreski obveznici, pored državne vile u kojoj bivši predsednik boravi i nakon isteka funkcije, plaćati i 30 službenika ove kancelarije, koliko je Vlada odredila da bude zaposleno. Oči bode i to što što će ovo novo Nikolićevo poslovno čedo imati više zaposlenih nego neke državne institucije koje obavljaju važne poslove za građane Srbije. Razlog za takvu anomaliju krije se u činjenici da je ovo telo formirano zbog potrebe jednog čoveka, a ne države koji pri tom nije želeo da i svoje bliske saradnike sa Andrićevog venca, ostavi nezbrinurte, pa je i njih zbrinuo u državnoj službi.\nGordana Jakšić i Milan Milošević nisu došli sa te adrese već iz Ministarstva inostranih poslova i to na predlog Ivana Mikića, nekadašnjeg savetnika predsednika Nikolića, a sadašnjeg člana Nacionalnog saveta za saradnju s Rusijom i Kinom. Tu je i Milan Tadić, nekadašnji vaterpolo golman i reprezentativac, koji je bio generalni direktor “Lafarža” u Beočinu. Pored njih, u ovom timu su i kadrovi sumnjive biografije, poput Dejana Simića i Pavla Bašića. Bivši viceguverner Simić poznat je po aferi “kofer”, kada je 2006. godine optužen da je od “Dunav TBI grupe” tražio mito od dva miliona evra da bi im obezbedio dozvolu NBS za obavljanje poslova finansijskog lizinga. Bašić je pak Nikolićev saradnik iz Predsedništva, a poznat je po aferi iz 2010. godine kada je policija uhapsila njegovog brata Gordana, a za njim raspisala poternicu zbog optužbe da su deo grupe koja je oštetila IKL za 736 miliona dinara. Svima njima je direktor bivši generalni sekretar Nikolića, Nedeljko Tenjović, koji prima 139.000 dinara plate.\nIzvor iz Nemanjine 11 tvrdi da je kancelarija za saradnju sa Rusijom i Kinom znatno narasla od svog formiranja.\n– U početku je imala 10 ljudi, pa 15, a na kraju godine bila su 22 saradnika. Do kraja marta biće 30 zaposlenih, koliko je Vlada odredila. Deo pojačanja su i Gordana Jakšić, koja je postavljena za v. d. pomoćnika direktora Sektora za stratešku i operativnu saradnju sa NR Kinom, i Milan Milošević, koji je postavljen na istu funkciju, ali za Rusiju. Troškovi za rad ove službe su povećani, pa je ove godine budžetom planirano da se izdvoji 50 miliona dinara. Međutim, to sigurno neće biti dovoljno jer su prošle godine za pet meseci iz budžetskih rezervi potrošena 38,4 miliona dinara za mnogo manji broj zaposlenih. Zbog odijuma javnosti svesno je sastavljen manji iznos, ali je jasno da će se novac koji bude nedostajao opet obezbediti iz rezervi. Sve ove akrobatike rade se zbog interesa jednog čoveka – Tomislava Nikolića, a na štetu građana Srbije koji plaćaju duplirane institucije – objašnjava naš sagovornik.\nOn dodaje da se ne zna šta je Nikolićeva svita uradila od kada je formirana kancelarija.\n– Nisu čak sačinili ni najavljen katalog onoga što Srbija želi da ponudi i onoga što je Kina do sada tražila. Bez kataloga je Nikolić ipak otišao u Kinu, a ne znamo šta je uradio jer izveštaja nema. Jedino što nam je poznato to je što se oglasio njegov kabinet nakon susreta sa kineskim ambasadorom da nosi “veoma pozitivne utiske posle posete Kini” i da očekuje da će se u budućnosti poslovna saradnja dve zemlje nastaviti kroz konkretne energetske projekte. Drugim rečima, čovek se sa svojom svitom prošetao Kinom – kaže naš izvor.\nStručnjaci tvrde da je Nikolićeva kancelarija izmišljena institucija zarad njegovog hira.\n– Napravljen je ozbiljan presedan jer isto tako kancelarije mogu da se otvaraju ne samo za Kinu i Rusiju, već i za druge države, poput SAD ili Kanade. Jasno je da je ona osnovana da bi se zbrinuli Nikolić, koji je politički penzioner, i njegovi ljudi, a i to što nikome ne polažu račune nije normalna demokratska praksa. Najgore je što ta kancelarija neće dati bolje rezultate nego što bi ih dala pojedina ministarstva čiji je posao saradnja sa drugim državama – kaže Dragan Dobrašinović iz Koalicije za nadzor javnih finansija.\nNikolić bez odgovora\nU Vladi Srbije nam je potvrđeno da su Gordana Jakšić i Milan Milošević 23. januara postavljeni za pomoćnike direktora kancelarije Nacionalnog saveta za saradnju sa Kinom i Rusijom, ali nisu želeli da komentarišu opravdanost formiranja ove službe, kao ni to da li im je Nikolić položio račune nakon posete Kini. To nije uradio ni Tomislav Nikolić, koji nam se nije javljao na telefon.\nTagovidragica nikolićkancelarija za saradnju sa rusijom i kinomkirminalcikorupcijanaprednjacinovi zaposlenisnstomatoma nikolićtomislav nikolić


Nalazite se:Javni pozivi|Obrazovanje\nOBJAVLJEN KONKURS ZA DODJELU STIPENDIJA MINISTARSTVA OBRAZOVANJA, NAUKE, KULTURE I SPORTA ZDK\nKonkurs za dodjelu stipendija redovnim studentima prvog i drugog ciklusa studija sa prebivalištem na području Zeničko-dobojskog kantona za akademsku 2018/2019. godinu objavljen je danas u novinama "Naša riječ" i "Oslobođenje", a ostaje otvoren 15 dana.\n"Konkurs za dodjelu stipendija bit će objavljen tokom mjeseca maja, a nakon okončanja konkursne procedure Vlada će posebnim aktom utvrditi visinu pojedinačnog iznosa stipendije i broja rata za isplatu", kazao je resorni ministar Spahija Kozlić.\n"Sa dodatnih milion maraka koje je izdvojilo Ministarstvo za obrazovanje, nauku, kulturu i sport, nadam se da ćemo uspjeti dodijeliti stipendiju svakom studentu u ZDK koji je ove godine podnio prijavu i ispunjavao uslove, što je politika ove vlade", rekao je premijer Mirza Ganić.\nUsvojen je i program utroška sredstava Tekućeg transfera za organizaciju takmičenja učenika osnovnih i srednjih škola u iznosu od 45.000,00 KM. Za finansiranje troškova učešća učenika iz ZDK na federalnim, državnim i međunarodnim takmičenjima planirano je 5.000,00 KM, a 40.000,00 KM za nagrade nastavnicima - voditeljima sekcija - ekipa i drugih oblika vannastavne aktivnosti čiji učenici postignu izuzetne rezultate na tim takmičenjima.\nDELEGACIJA VLADE U POSJETI KAKNJU: STUDENTIMA 207 STIPENDIJA, ZGRADA GIMNAZIJE "MUHSIN RIZVIĆ" U NOVOM RUHU\nPremijer ZDK Mirza Ganić i ministar za obrazovanje, nauku, kulturu i sport Spahija Kozlić upriličili su prijem za novog kickbox prvaka Evrope Ahmeda Knjića i njegovog trenera Huseina Musu Selimovića iz Kluba borilačkih vještina "Isak" iz Zenice. Krnjić je prošlog vikenda u Sofiji savladao bugarskog borca Dejana Topalskog i tako mu oduzeo titulu evropskog prvaka pri WAKO pro asocijaciji.\n"Ponosan sam zbog još jednog velikog uspjeha sporta u ZDK-u. Svi moramo učiniti više da sport i istaknuti sportisti imaju još snažniju podršku, jer ste vi jedan od najboljih brendova ove države", kazao je Ganić, čestitajući osvojenu titulu Krnjiću, kao i kompletnom timu KBV "Isak".\nOvom prilikom najavljeno je da će Ministarstvo za obrazovanje, nauku, kulturu i sport Krnjiću dodijeliti stipendiju kao istaknutom sportisti te novčano podržati KBV "Isak", a premijer Ganić je novom evropskom kickboxing WAKO prvaku odobrio novčanu nagradu kao stimulans za postizanje još boljih rezultata.\nKrnjić i Selimović su se zahvalili domaćinima na gostoprimstvu i podršci Vlade ZDK, kao i drugih prijatelja sporta, bez kojih bi uspjesi članova KBV "Isak" bili teško ostvarivi.\nZDK I DVV INTERNATIONAL NASTAVLJAJU SARADNJU U OBLASTI OBRAZOVANJA ODRASLIH\nMinistar za obrazovanje, nauku, kulturu i sport ZDK Spahija Kozlić i direktor Instituta za međunarodnu saradnju Njemačkog saveza visokih narodnih škola – DVV International Ured za Bosnu i Hercegovinu Emir Avdagić potpisali su sporazum o saradnji koji omogućuje nastavak zajedničkog djelovanja na unapređenju obrazovanja odraslih na području ZDK-a.\n"Prije nekoliko dana sam razgovarao sa poslodavcima koji su mi rekli da taj Zakon o obrazovanju odraslih treba maksimalno koristiti kako bi se putem te vrste edukacije pospiješilo zapošljavanje, odnosno pismenost i edukacija samih ljudi. U okviru ovog projekta zaposlenici ministarstva će biti educirani o korištenju posebnog softvera u vezi sa obrazovanjem odraslih i onda će edukaciju proći dvije grupe od 48 polaznika, a ideja je da jedna grupa bude grupa asistenata sa Univerziteta u Zenici jer smatramo da te andragoške vještine trebaju steći oni koji rade sa odraslima, a to su i naši studenti", kazao je ministar Kozlić.\nDVV International Ured za Bosnu i Hercegovinu već duži niz godina pruža različite vidove podrške u oblasti obrazovanja odraslih širom BiH. Prema novim pravilima Centrale DVV-a u Bonu, u projektnom periodu 2019. – 2021. godina radit će se samo sa onim administrativnim jedinicama u Bosni i Hercegovini koje su u ranijem periodu pokazale najveći napredak i organizacijski najkvalitetnije realizirale dogovorene aktivnosti, a ZDK je u tom kontekstu prepoznat kao jedan od najpoželjnijih partnera.\n"Ove godine mi na području ZDK podržavamo jačanje struktura za implementaciju Zakona o obrazovanju odraslih te jačanje kapaciteta unutar resornog ministarstva kako bi se taj proces mogao pratiti i provoditi u praksi", kazao je Avdagić.


Saopćenje kompanije "Messer" o aferama u BiH - Zenicablog\n“Mi ne izdajemo dozvole, nego smo proizvođači koji su dozvolu za rad dobili kod zvaničnog organa. Mi ne obavljamo posao istražnih organa, nismo registrovani da istražujemo zloupotrebu, korupciju i kriminal. Svaki ovlašteni snabdjevač medicinskim kisikom ima pravo njegove prodaje samo zdravstvenim ustanovama i to pravo nije prenosivo”, ističe se u saopštenju.\n“Odazvali smo se na molbu Kliničkog centra u RS i jutros donirali osam tona medicinskog kiseonika koja im je bila prijeko potrebna u liječenju pacijenata”, naglašavaju iz ove kompanije.\nTagovibih građani kisik messer nabavka proizvodnja situacija uvoz zdravlje


Trebinje: Kanađani “zaboravili” mine i eksploziv na poligonu za obuku – mojKontakt portal – Radio Televizija Kontakt\nTrebinje: Kanađani “zaboravili” mine i eksploziv na poligonu za obuku\nU mjestu Skočigrm, od Trebinja prema granici sa Crnom Gorom, pronađeno je 130 bojevih, neoštećenih i neobezbijeđenih mina bez upaljača, na lokaciji gdje je Kanadski deminerski korpus vršio obuku pasa za otkrivanje eksploziva.\nTo je potvrdio Srni Koordinator za deminiranje u gradu Trebinju Milan Pamučina.\n“To je prostor gdje se djeca igraju i veoma je rizično”, kaže Pamučina i dodaje da pregledaju površinu od oko četiri hektara.\n“Od 15. aprila od kada akcija traje pregledali smo 25.000 metara kvadratnih zemlje, a još je ostalo nepregledano 15.000 metara kvadratnih”, napominje Pamučina i dodaje da se ne zna koliko mina ima još na neistraženom terenu.\nAkciju sprovodi Republička uprava Civilne zaštite A-tim u saradnji sa Civilnom zaštitom Trebinja i uz prisustvo policije Centra javne bezbjednosti (CJB) Trebinje.\nBeograd: Pronađen još jedan automobil sa oružjem\nNovi načelnici iduće sedmice u foteljama


Od sutra kontrole vozača bicikla i motocikla | 058.ba\nAgencije - 13. maja 2012.\t058.ba\nINFO – Ministarstvo unutrašnjih poslova Republike Srpske sutra počinje akciju kontrole vozača bicikla, mopeda i motocikla.\nIz MUP-a je ovim učesnicima u saobraćaju upućen apel da koriste kacigu i pridržavaju se propisa za bezbjednu vožnju.\nU prva četiri mjeseca u Srpskoj su u saobraćaju smrtno stradala tri biciklista i jedan motociklist. Teško je povrijeđeno po pet motociklista, vozača mopeda i biciklista, a lakše 14 motociklista, devet vozača mopeda i 13 biciklista, saopšteno je iz kabineta direktora Policije Srpske.\nU okviru akcije “Bezbjedno učešće bicikla, mopeda, lakih motocikla i motocikla u saobraćaju“ policijski službenici će od 14. do 20. maja kontrolisati ove učesnike u saobraćaju, a radnici Auto-moto saveza dijeliće letke – “Bezbjedno sa biciklom, mopedom i motociklom“.\nOznake: Bezbjednost u saobraćaju, MUP, saobraćaj, vozač


Foto: Plakat Pokret gorana\nCilj organizovanja ovih manifestacija je promocija malih proizvođača i da im se omogući da sugrađanima predstave svoje proizvode. Kroz ovakav vid promocije različitih profila izlagača i proizvođača, omogućava im se da unaprede svoju ponudu, plasiraju svoje proizvode, ostvare poslovnu saradnju sa ostalim proizvođačima i da promovišu svoju delatnost.\nNa "Novosadskoj cvetnoj pijaci", sugrađanima i posetiocima Novog Sada će se predstaviti proizvođači i izlagači cveća, sadnica, opreme za hortikulturu, meda, hrane. Izlagači su pripremili ponudu sezonskog cveća, sadnica četinara i lišćara, kaktusa, perena, rasada, opreme za sadnju i baštu, nešto zdravo i slatko i slano, ručno proizvedeno i ukrasno.\nOrganizatori mole posetioce "Novosadske cvetne pijace", da pravilno nose maske za lice i da održavaju rastojanje od 1,5 metra ukoliko je moguće, kako bi svi bili bezbedni.\nRadno vreme u petak je od 8.30 do 18 časova, a u subotu od 8 do 17.30 časova.\nPokret Gorana Spens Novi Sad cvetna pijaca Novi Sad vesti


Skupština Srbije bira članove Veća Agencije za sprečavanje korupcije, NVO traže ponavljanje konkursa (VIDEO) | Insajder\nSkupština Srbije bira članove Veća Agencije za sprečavanje korupcije, NVO traže ponavljanje konkursa (VIDEO)\nSkupština Srbije bira članove Veća Agencije za sprečavanje korupcije. Ova vest sama po sebi zvuči protokolarno ukoliko se ne zna da baš to veće jedino može da kontroliše rad direktora, da jedino može da odlučuje u drugom stepenu kada u pitanju recimo sukob interesa i kada se zna da se sa izborom po zakonu kasni punih šest meseci bez ikakvog objašnjenja. Ovo nezavisno telo trebalo bi da bude najvažnija institucija u borbi protiv korupcije, a već šest meseci je potpuno neoperativna jer od rukovodilaca ima samo direktora koji je kao prelazno rešenje preveden iz stare Agencije.\n„Agencija za borbu protiv korupcije je vrhovna institucija za borbu protiv korupcije u ovoj zemlji i to piše, pisalo je i u starom zakonu o Agenciji za borbu protiv korupcije i u novom Zakonu o sprečavanju korupcije. Mi imamo činjenicu, generalno da mi imamo pad kad je u pitanju borba protiv korupcije i da se to dešava od trenutka kada je na čelo, odnosno kao direktor izabrana osoba koja je bivši član vladajuće stranke”, kaže Zoran Gavrilović iz Biroa za društvena istraživanja BIRODI.\nDirektor agencije je Dragan Sikimić i praktično jedini rukovodilac tog nezavisnog tela - njega niko ne kontroliše jer Veća nema.\nVeće koje u drugom stepenu odlučuje o najvažnijim pitanjima za borbu protiv korupcije nije izabrano čime je zakon donet 2019. prekršen. Umesto da Veće bude izabrano do 1. septembra, tek u oktobru je raspisan konkurs, a kandidati su testirani tek 1. februara, dakle pet meseci po isteku zakonskog roka.\nKašnjenje u izboru od danas već šest meseci praktično niko ne objašnjava.\n„Dakle ima direktora, ali nema drugog stepena. To je organ koji nije u stanju da sprovede jedan jedini, bilo kakav upravni postupak u okviru organa. To je nepostojeći organ, ima zgradu, ima direktora, ima službenike, oni primaju plate, ali taj organ nije u stanju da sprovede jedan upravni postupak”, objašnjava za Insajder advokat i bivši poverenik za pristup informacijama od javnog značaja Rodoljub Šabić.\nIako je kasnilo izgledalo je da će sve ići u dobrom smeru jer je za konkurs preuzet model BIRODI-ja po kome su pravljena lokalna tela za borbu protiv korupcije. Ispostavilo se međutim da je proces bio netransparentan.\nKonačno takav konkurs je sproveden i test stručnosti je prošlo više od 80 odsto kandidata. Kako je kontrolisano da li imaju i integritet za ove funkcije nije jasno. BIRODI ni po zakonu o pritupu informacijama od javnog značaja nije dobio odgovor na ovo ključno pitanje od Pravosudne akademije koja je konkurs sprovodila.\n„Na primer, meni bi jako bilo interesantno, kako je moguće da ljudi koji su bili članovi Odbora Agencije dobiju po sto poena u situaciji kad je Srbija za vreme njihovog mandata imala srozavanje kad je u pitanju borba protiv korupcije. Kako”, navodi Gavrilović.\nPosebno je pitanje sukoba interesa na kome Gavrilović insistira. Naime, jedan od kandidata je Krsman Ilić čiji je sin Radomir Ilić bio u Upravnom odboru Pravosudne akademije kada su birane komisije koje će odlučivati o izboru članova veća. Radomir Ilić bio je i državni sekretar Ministarstva pravde.\n„Mi nismo dobili odgovor direktora Pravosudne akademije na zahtev, dobili smo jedan neformalni mejl. Na sajtu Agencije i dalje piše da je gospodin Radomir Ilić član Upravnog odbora, što znači da postoji indicija da je on u sukobu interesa, odnosno da je kandidat Krsman Ilić u sukobu interesa”, dodaje on.\nZahtev da se zbog svega navedenog ponovi konkurs nije prihvaćen i rasprava o kandidatima je došla na dnevni red Skupštine.\n„Izgradnja države je nemoguća ukoliko nemamo efikasan sistem za borbu protiv korupcije. Centralno mesto u tome ima Agencija za borbu protiv korupcije. I zaista ukoliko vi imate Veće gde su izabrani ljudi koji su izabrani u proceduri koja je problematična, poverenje u takvu instituciju će biti nisko”, ističe Gavrilović.\nNa osnovu kojih kriterijuma će Skupština na kraju i doneti konačnu odluku o biranju članova Veća nezavisnog tela - nepoznato je. Na to je ukazala i Transparentnost Srbija u saopštenju u kojem ocenjuju da će njihov izbor biti plod političkog dogovora bez učešća nezavisnih institucija.


Sejšeli prva država koja će dozvoliti ulazak turistima vakcinisanim protiv korone - Novosti - Turistički svet\nOdlukama koje su doneli krajem januara, Sejšeli su postali prva ostrvska država koja je dozvolila ulazak svim turistima koji su primili vakcinu protiv koronavirusa.\nPored odluke u vezi sa dozvolom za ulazak turista koji su primili vakcinu protiv koronavirusa, vlasti ove zemlje takođe razmatraju mogućnost dozvole ulaska svim zainteresovanim turistima koji imaju negativne testove na koronavirus sredinom marta, bez obzira da li su vakcinisani ili ne.\nOdluka vlasti ove zemlje zasniva se na pretpostavci da će Sejšeli do sredine marta vakcinisati skoro 75 odsto stanovništva, što će prema njihovim pokazateljima biti dovoljno za postizanje tzv. "imunitet krda". Do sada su, pored nabavke iz sopstvenih sredstava, Ujedinjeni Arapski Emirati i Indija donirali 50.000 vakcina Sinopharm Sejšelima.\nDržava je ovog meseca pokrenula program vakcinacije, a među prvima su vakcine primili zdravstveni radnici, novinari i politički lideri, uključujući predsednika Vavela Ramkalavana.\nKada je reč o vakcinisanim putnicima, vlasti Sejšela donele su pravilnik prema kojem sve osobe koje su primile vakcine protiv koronavirusa moraju da pokažu dokaz da su obe doze vakcina primile najmanje dve nedelje pre putovanja.\n"Putnici moraju pokazati 'autentični sertifikat' o jednoj od četiri vakcine koje se trenutno nalaze na tržištu. Vakcinisani putnici takođe moraju boraviti u hotelima i pansionima koji imaju sertifikat za takozvane putnike 'kategorije 1', a Sejšeli trenutno imaju 532 takva objekta" navodi se u saopštenju. dolazi iz Turističke zajednice Sejšela.\nS druge strane, za ljude koji još nisu vakcinisani, ali bi želeli da posete ovu turističku destinaciju, vlasti Sejšela takođe su pripremile pravilnik. Naime, vlasti ove države dozvoliće ulazak nevakcinisanim osobama pod uslovom da dođu privatnim letovima ili se nađu na listi 48 zemalja za koje se procenjuje da su manje rizične kada je u pitanju širenje koronavirusa.\nPored toga, turisti koji nisu primili vakcinu i dalje će morati da imaju negativan PCR test na ulazu kako bi potvrdili da nisu zaraženi koronavirusom.


Objavljeni podeljeni rezultati glasanja na Dečjoj Evroviziji | OGAE Serbia :: Vaš evrovizijski svet\nFoto: EBU (Elena Volotova/Maria Mifsud)\nNapisao: Miloš Savić u Dečja Pesma Evrovizije, Vesti 27. decembar 2014.\tKomentari su isključeni\nNa ovogodišnjoj Dečjoj Pesmi Evrovizije, održanoj 15. novembra na Malti, glasovi žirija i publike su vredeli podjednako, tj. po 50%. Svaki žiri se sastojao od 5 članova koji su bodovali pesme evrovizijskim sistemom (1,2,3,4,5,6,7,8,10 i 12 poena), a nakon zbrajanja poena svakog od njih, poeni su se konvertovali u isti sistem poena, te su konačni poeni žirija dodeljivani za najboljih 10 pesama. Ti poeni su se zatim sabirali sa poenima publike, koji su takođe dobijeni tako što se broj pristiglih glasova putem televotinga konvertovao u pomenuti evrovizijski sistem. U slučaju jednakog broja poena, prednost je imala pesma koja je dobila više poena od publike, baš kao što je to slučaj i na velikoj Evroviziji. Publika ove godine nije glasala u Sloveniji, gde je prenos inače išao sa sat vremena zakašnjenja, kao ni u San Marinu. U odvojenim glasovima žirija i publike, koje je EBU danas objavio, poeni njihovog žirija su se računali i kao poeni publike, kako bi podeljeni rezultati imali smisla.\nOno što je nama najinteresantnije, to su plasman naše predstavnice Emilije Đonin i glasovi srpskog žirija, koga su činili Slobodan Marković (u tabeli označen sa A), Dejan Cukić (B), Jelena Tomašević-Bosiljčić (C), Marija Marić-Marković (D) i Ivona Menzalin (E). Naime, Emilija je bolje prošla kod žirija i da je samo on glasao, ona bi na kraju zauzela 7. mesto, dok je po mišljenju publike, zaslužila tek 12. mesto od 16 učesnika. Ipak kombinovanim glasovima, Emilija je Srbiji donela 10. mesto. Italijanski i bugarski žiri je Srbiji dao maksimalnih 12 poena, ali nam njihova publika nije bila naklonjena, pa je to u konačnom zbiru bilo dovoljno za po 6 poena od ovih zemalja.\nPobednik takmičenja, Italija, očigledno je profitirala zahvaljujući žiriju, jer je kod publike bila tek na 4. mestu. S druge strane, interesantno je da je susedna Bugarska dobila apsolutnu podršku publike, što na velikoj Evroviziji baš i ne uspeva, tako da je po mišljenju publike ona trebala biti pobednik. Ono oko čega su se i žiri i publika složili je poslednje mesto koje je pripalo Hrvatskoj. Treba napomenuti, da u podeljene rezultate nisu uračunati glasovi dečjeg žirija, niti po 12 poena koje EBU tradicionalno dodeljje svakom učesniku na samom početku glasanja.\n1 Italija 143\n2 Jermenija 114\n4 Bugarska 86\n5 Kipar 73\n6 Rusija 72\n7 Srbija 65\n8 Belorusija 62\n9 Holandija 44\n10 Gruzija 44\n11 Švedska 39\n12 Ukrajina 24\n13 Crna Gora 21\n14 Slovenija 14\n16 Hrvatska 3\n1 Bugarska 143\n2 Jermenija 124\n3 Ukrajina 100\n4 Italija 100\n5 Rusija 89\n6 Holandija 69\n8 Belorusija 58\n9 Kipar 42\n10 Gruzija 41\n11 Slovenija 39\n12 Srbija 34\n14 Crna Gora 10\n16 Hrvatska 1\n1 Bugarska 7 7 7 6 7 12 12\n2 Rusija 10 8 8 8 8 8 8 10\n3 Italija 8 10 10 10 10 10 5 8\n4 Malta 12 12 12 12 12 12 3 7\n5 Jermenija 6 6 6 3 5 6 7 6\n6 Ukrajina 3 5 2 1 10 5\n7 Crna Gora 1 2 6 7 5 6 4\n8 Holandija 1 4 3\n9 Slovenija 2 4 4 4 2 2 2\n10 Gruzija 3 5 5 2 1 4 1\n11 Belorusija 5 4 7 3\n12 Kipar 4 3 1\n13 Hrvatska 1 1 3\n14 San Marino 2\nDetaljne glasove žirija svake zemlje, kao i publike, možete pogledati na zvaničnom sajtu Dečje Pesme Evrovizije.


True Detective: Prve fotke i datum premijere treće sezone - true-detective-season-3\nTrue Detective: Prve fotke i datum premijere treće sezone\ntrue-detective-season-3 / 12 10 2018\nBizaran zločin u ozarškim planinama\nTrue Detective se vraća sa trećom sezonu 13. januara 2019. godine, a kolovođa će ove sezone biti oskarovac Mahershala Ali, uz Carmen Ejogo i, verovali ili ne, Stephen Dorffa.\nNova sezona ispričaće priču u bizarnom zločinu u srcu planinskog venca Ozark, kao i o misteriji koja se prostire decenijama i dešava u tri različita vremenska perioda. Ali će tumačiti Wayne Haysa, detektiva iz severozapadnog Arkanzasa.\nPogledajte prve fotke:\nKao što je bio slučaj u prvoj sezoni krimi-drame Nica Pizzolattoa, i treća će se dešavati tokom više vremenskih perioda, što se moglo zaključiti i iz prvog trailera kada smo videli Alija kao mladog detektiva ali i kao osedelog, prekaljenog veterana.\nU prvoj sezoni su nas oduševili Matthew McConaughey i Woody Harrelson, dok su u drugoj sve dali od sebe Vince Vaughn, Colin Farrell, Rachel McAdams, Taylor Kitsch i Kelly Reilly. Utisci nisu bili sjajni, te je nakon druge sezone od 2015. godine usledila trogodišnja pauza.


Prvi 3D balet u Srbiji – Krcko Oraščić u bioskopu Fontana - mojabeba.rs\nBaletom “Krcko Oraščić” nastavlja se sezona prikazivanja opera i baleta pod nazivom “Plesni dijalozi i opera gala na velikom platnu” u bioskopu Fontana. Gledaoci će uživati u prvom 3D izvođenju “Krcka Oraščića” Marijinski teatra.\nOduvek omiljeni balet u vreme praznika, “Krcko Oraščić” predstavlja idealnu božićnu zabavu za porodice kao i zaljubljenike u balet i 3D. Gledaocima se omogućava jedinstveno iskustvo da dožive performans iz drugačijeg ugla, da osete scenu i budu bliže samim izvođačima.\nNovom, 3D verzijom, obeleženo je 120 godina baleta “Krcko Oraščić”. Pored projekcije 21.decembra u 19h, najmlađi će uživati i u dodatnoj projekciji 24.decembra u 15h. Ovaj balet predstavlja jedno od najpopularnijih i najviše izvođenih dela Pjotra Iljiča Čajkovskog, a baziran je na priči “Orašar i kralj miševa” E.T.A Hofmana.\nU nastavku sezone gledaoce u bioskopu Fontana očekuju i izvođenja baleta, “Uspavana lepotica” 11.januara, “Karmen” 8.februara, “ Labudovo jezero u 3D” 8.marta . Iz Monte Karla 31.maja stiže moderna verzija “Krcka Oraščića” izmeštena u cirkusku atmosferu, “Otkrovenje” Alvina Ejlija je 3.maja, dok sjajna predstava “The car man” koja predstvalja novi plesni stil koreorafa Sir Metjua Borna je na repertoaru 14.aprila.\nU projekat koji je podržan od strane republičkog Ministarstva kulture i informisanja do sada su uključeni bioskopi Fontana i Art bioskop Kolarac u Beogradu, Dom kulture Čačak, Eurocinema Subotica i Kulturni centar Leskovac . Ulaznice su u prodaji na blagajni bioskopa Fontana.\nTagovi: balet krcko oraščić Preporučujemo\nU duhu novogodišnjih praznika kompanija Soko Štark želi na još jedan način da se zahvali svim svojim vernim potrošačima i ljubiteljima njihovih pro...\nBebi-monitor Apolo je uređaj koji se sastoji od odašiljača što se stavlja u bebinu sobu a koji se automatski uključuje pri svakom registrovanom...\n9 јан, 2017 Zabava\n20 апр, 2015 Zdravlje i nega


Prijavi problem: Automobil već mesecima stoji ispred ulaza stambene zgrade - nadležni ćute - Glas Zaječara\nHome Društvo Prijavi problem Prijavi problem: Automobil već mesecima stoji ispred ulaza stambene zgrade – nadležni...\nPrijavi problem: Automobil već mesecima stoji ispred ulaza stambene zgrade – nadležni ćute\nPutem aplikacije „Prijavi problem“ naš sugrađanin je napisao da automobil mesecima stoji ispred ulaza u zgradu. Problem je prijavljen komunalnoj policiji ali do današnjeg dana vozilo nije uklonjeno.\nNaš sugrađanin je putem aplikacije prijavi problem, kazao da je jedan automobil bez tablica mesecima parkiran ispred ulaza u zgradu.\n„Već mesecima ispred ulaza u zgradu u Sremskoj ulici (kod Higijenskog zavoda) stoji vozilo marke „Kia“ bez registarskih tablica. Problem je već jednom prijavljen Komunalnoj policiji, ali oni ili nisu reagovali ili vlasnik, ako postoji, nije sklonio vozilo sa ulaza. Na osnovu važećeg Zakona o bezbednosti saobraćaja na putevima u čl.66 stav 18 stoji da je zabranjeno parkiranje i zaustavljanje vozila na kolskom ulazu, odnosno izlaza iz zgrade, dvorišta ili garaže“.– kaže naš sugrađanin.\nRedakcija portala Glas Zaječara kontaktirala je komunalnu policiju iz koje nam je rečeno da je iz pomenute Sremske ulice, već uklonjeno, dva vozila sa istim prijavama, i da će prijavu proslediti nadležnima, komunalnoj inspekciji i saobraćajnoj policiji.\nPrethodni tekstProjekat ,,Škola budućnosti ”Gimnazije Zaječar u završnoj fazi\nNaredni tekstDnevni horoskop za četvrtak 20. avgust


Turska već oseća ozbiljnu patnju zbog ruskog embarga: Pad cena i do 50%! | Vestinet.rs\nPočetna AKTUELNO\tTurska već oseća ozbiljnu patnju zbog ruskog embarga: Pad cena i do 50%!\nTurska već oseća ozbiljnu patnju zbog ruskog embarga: Pad cena i do 50%!\nTurski proizvođači voća i povrća već beleže gubitke zbog embarga na uvoz koji je Rusija uvela Turskoj, a sankcije su izazvale osetan pad cena na domaćem tržištu.\n„Ova sezona je bila odlična za proizvođače voća i povrća, ali onda je došla kriza. Za samo dva-tri dana cene su pale za 20 do 30 odsto“, izjavio je predsednik turske Federacije trgovaca voćem i povrćem Burhan Er za agenciju Dogan.\nRusija je Turskoj uvela niz trgovačkih sankcija kao odgovor na nedavno obaranje ruskog vojnog aviona na granici Turske i Sirije.\nPredsednik turske Federacije trgovaca voćem i povrćem kao primer navodi da je cena mandarina i paradajza na domaćem tržištu pala za trećinu, a da se u slučaju nastavka krize u odnosima sa Rusijom, očekuje pad cena i do 50 odsto.\nRusija je najveće tržište za širok asortiman turskog voća i povrća, prenosi agencija Džihan.\nIako će embargo na uvoz voća i povrća u Rusiju iz Turske zvanično stupiti na snagu 1. januara, turski prevoznici se već sada žale da imaju probleme sa carinicima na ulazu u Rusiju.\n„Izvozimo veliku količinu voća i povrća u Rusiju. Sa poslednjim odlukama Rusije, oni (carinici) ne dozvoljavaju da roba uđe u zemlju i zaustavljaju prevoznike. Ne deluje da će problem uskoro biti rešen“, izavio je predsednik industrijske i trgovačke komore regije Mugla na jugozapadu Turske Bulent Karakuš.\nPredstavnik proizvođača voća i povrća iz Fetija Atabej Akgun rekao je da regionalna industrija gubi dnevno oko 350.000 dolara i dodao da je do početka krize oko 30 kamiona svakog dana vozilo robu iz tog dela Turske ka Rusiji, ali da je zaustavljanje na granici sa Rusijom prozrokovalo velike gubitke.\nPremijer Holandije: Razmišljamo o uvođenju novih sankcija Rusiji\nDžon Bolton: Radikalni islam je vodeća pretnja za Ameriku\nErdogan: Jačaćemo i dalje odnose Turske i Rusije!\nKINEZI POBESNELI! „POVUCITE SANKCIJE INAČE ĆETE SE SUOČITI SA POSLEDICAMA!“\nBurhan ErembargoFetija Atabej AkgunsankcijeTurskavesti\nBermudski trougao: Na dubini od 2 kilometra pronađene dve džinovske piramide! – VIDEO\nKina podržala ekonomski predlog ruskog predsednika Vladimira Putina!\nPOČINJE ČISTKA – RPC pozvala druge pravoslavne crkve da se odrede prema nasilju Carigradske patrijaršije!\nVučić: Hteo sam da se razgraničimo sa Albancima, nisam uspeo jer građani smatraju da je bolje da smo ni na nebu ni na zemlji!\nSašu Radulovića opominjali zbog SENDVIČA u sali Narodne skupštine!\nEvo kojim rečima je Milena ubedila Dragana da prihvati ulogu koja će ga proslaviti!\nMinistar impresioniran fabrikom plastičnih auto delova u Zrenjaninu!\nOVO MOŽE SAMO „RUJKA“ DA PREŽIVI: „Kao da sam bio ispod betonskog bloka!“


MINISTAR VULIN PORUČUJE: Inicijativa "Malog Šengena" dobra za Balkan, Srbija se bori za svoje interese | Najnovije vesti - Srbija danas\n16.12.2020. • 14:17 Srbija Danas\nMINISTAR VULIN PORUČUJE: Inicijativa "Malog Šengena" dobra za Balkan, Srbija se bori za svoje interese\nMinistar Vulin je poručio da je Sporazum koji je na dnevnom redu, naš način da smanjimo uticaj velikih sila da odlučuju umesto nas, onoliko koliko je to moguće.\nMinistar unutrašnjih poslova Aleksandar Vulin poručio je danas da su sporazumi i inicijative proistekli iz "Malog Šengena" način da se Balkan učini mirnijim, sigurnijim, sa više međusobnog poverenja i da Srbija koju vodi predsednik Republike Aleksandar Vučić ima hrabrosti da kaže šta je njen interes i da se za taj interes bori.\nPsihijatar upozorava: Strepnja i neizvesnost u doba pandemije vode u blagu depresiju\nVUČIĆ NA SASTANKU SA VRHOM VOJSKE SRBIJE: Snažna armija je garant mira! (FOTO)\nOVAJ SNIMAK JOŠ NISTE VIDELI: Aleksandar Vučić gostovao u emisiji Branka Kockice kao đak prvak! (VIDEO)\nMinistar Vulin je na sednici Narodne skupštine Republike Srbije na kojoj se raspravlja o sporazumu kojim će se građanima omogućiti prelazak državne granice između Srbije i Albanije sa biometrijskom ličnom kartom, rekao da niko ne može da kaže kada će Srbija biti članica Evropske unije, jer to ne zavisi samo od nas.\n- Da je po kriterijumima po kojima su primane druge zemlje u članstvo, Srbija bi odavno bila član EU. Ali pred nas se stavljaju neki pomični ciljevi i zahtevi koji imaju vrlo malo ili nimalo veze sa vladavinom prava, ekonomijom i razvojem naše zemlje - istakao je ministar Vulin.\nPrema njegovim rečima, i pored toga, postoje dobre stvari iz prakse Evropske unije koje treba preuzeti, a to su svakako putovanje sa što manje formalnosti i otvorenija tržišta.\nMinistar Vulin je ukazao da problemi na Balkanu uvek počinju i nikada se ne završavaju bez volje velikih sila.\n- Da smo mi Balkanci kroz svoju istoriju bili u mogućnosti da sami odlučujemo o sebi ne bi bilo ni ratova ni sukoba, ali nažalost o nama su uvek odlučivali drugi i uvek uspevali da nas efikasno podele, posvađaju i zavade i zahvaljujući tome bile su reke krvi na Balkanu - rekao je ministar Vulin.\nPrema njegovim rečima, sporazum koji je na dnevnom redu, naš je način da smanjimo, koliko god je moguće, uticaj velikih sila da odlučuju umesto nas.\n- Oni koji se protive ovom Sporazumu protive se mogućnosti da se Balkanci dogovaraju. Da o svojoj sudbini odlučujemo mi koji ovde živimo i znamo da nam je mir najveći interes i da ga ne može biti bez ekonomskog razvoja - rekao je ministar Vulin i ocenio da je na Balkanu mir uvek kada je Srbija snažna i ekonomski razvijena.\nZahvalivši se poslanicima na razumevanju, ministar Vulin je ukazao da Srbija nema razloga da se plaši bilo koga i da je Srbija zemlja u ekonomskom usponu, koja ima šta da ponudi.\n- Mi smo ti koji hoćemo otvaranje granica zato što hoćemo da naši poslovni ljudi mogu da putuju, da ulažu, investiraju, zapošljavaju - poručio je ministar Vulin i dodao da su prošla vremena kada se Srbija sklanjala od drugih, imala kompleks niže vrednosti i kada nije smela da kaže da ima svoje interese i svoju ekonomiju.\n- Srbija koju vodi predsednik Vučić je Srbija koja ima hrabrosti da kaže ovo je naš interes i borimo se za naše interese i gde god žive predstavnici srpskog naroda i tu je naš interes i tu ćemo se boriti da žive bolje - naglasio je ministar Vulin.\nAleksandar Vulin ministarstvo unutrašnjih poslova Mali Šengen Aleksandar Vučić